c: text/html

text:
Zedge Ringtone Index
Ringtones on Zedge
- | 1 | 2 | 3 | 4 | 5 | 6 | 7 | 8 | 9 | A | B | C | D | E | F | G | H | I | J | K | L | M | N | O | P | Q | R | S | T | U | V | W | X | Y | Z
Found 32680 ringtones starting with letter «R» | Page 23 of 467
Rab Ne Bana Di - Rab Ne Bana Di - Rab Ne Bana Di - Rab Ne Bana Di - Rab Ne Bana Di Jodi - Rab Ne Bana Di - Sms - Rab Ne Bana Di Jodhi - Rab Ne Bana Di Jodi - Rab Ne Bana Di Jodi - Rab Ne Bana Di Jodi - Rab Ne Bana Di Jodi - Rab Ne Bana Di Jodi - Rab Ne Bana Di Jodi - Rab Ne Bana Di Jodi - Rab Ne Bana Di Jodi - Rab Ne Bana Di Jodi - Rab Ne Bana Di Jodi - Rab Ne Bana Di Jodi - Rab Ne Bana Di Jodi - Rab Ne Bana Di Jodi - Rab Ne Bana Di Jodi - Rab Ne Bana Di Jodi - Rab Ne Bana Di Jodi - Rab Ne Bana Di Jodi - Rab Ne Bana Di Jodi - Rab Ne Bana Di Jodi - Rab Ne Bana Di Jodi - Rab Ne Bana Di Jodi - Rab Ne Bana Di Jodi - Rab Ne Bana Di Jodi - Rab Ne Bana Di Jodi - Rab Ne Bana Di Jodi - Rab Ne Bana Di Jodi - Rab Ne Bana Di Jodi - Rab Ne Bana Di Jodi - Rab Ne Bana Di Jodi - Rab Ne Bana Di Jodi - Rab Ne Bana Di Jodi - Rab Ne Bana Di Jodi - Rab Ne Bana Di Jodi - Rab Ne Bana Di Jodi - Rab Ne Bana Di Jodi - Rab Ne Bana Di Jodi - Rab Ne Bana Di Jodi - Rab Ne Bana Di Jodi - Rab Ne Bana Di Jodi - Rab Ne Bana Di Jodi - Rab Ne Bana Di Jodi - Rab Ne Bana Di Jodi - Rab Ne Bana Di Jodi - Rab Ne Bana Di Jodi - Rab Ne Bana Di Jodi - Rab Ne Bana Di Jodi - Rab Ne Bana Di Jodi - Rab Ne Bana Di Jodi - Rab Ne Bana Di Jodi - Rab Ne Bana Di Jodi - Rab Ne Bana Di Jodi - Rab Ne Bana Di Jodi - Rab Ne Bana Di Jodi - Rab Ne Bana Di Jodi - Rab Ne Bana Di Jodi - Rab Ne Bana Di Jodi - Rab Ne Bana Di Jodi - Rab Ne Bana Di Jodi - Rab Ne Bana Di Jodi - Rab Ne Bana Di Jodi - Rab Ne Bana Di Jodi1 - Rab Ne Bana Di Jodi1

robotstxt: allowed

filter: keep


text:
Ke fetsa go baya botshelo jwa me mo go Jesu … jaanong?
Ke fetsa go baya botshelo jwa me mo go Jesu … jaanong?
Masego! O tshotse tshwetso e e fetolang botshelo! Ka gongwe o a botsa, “Jaanong? Ke simolola jang loeto lwa me le Modimo?” Dikgato tse tlhano tse di umakilweng fa tlase di tla go naya ntlha go tswa mo Beibeleng. Fa o na le dipotso ka loeto lwa gago, ke kopa o etele: www.GotQuestions.org/Setswana.
1. Netefatsa gore o tlhaloganya poloko.
1 Johane 5:13 e re bolelela gore, “Ke kwalela dilo tse go ba ba dumelang mo leineng la Morwa Modimo gore lo itse fa lo na le botshelo jo bo nnetseng ruri.” Modimo o batla gore re tlhaloganye poloko. Modimo o batla gore re nne le boitshepo jwa go itse gore e le ruri re pholositswe. Ka bokhutshwane, a re lebeng gape dintlha tsa botlhokwa tsa poloko:
(a) Rotlhe re leofile. Re dirile dilo tse di sa kgatlhiseng mo matlhong a Modimo (Baroma 3:23).
(b) Ka ntlha ya maleo a rona, re tshwanetse go otlhaiwa ka go kgaoganngwa le Modimo ka bosakhutlheng (Baroma 6:23).
(c) Jesu o re swetse mo sefapaanong go duelela maleo a rona (Baroma 5:8; 2 Bakorinta 5:21). Jesu o sule mo boemong jwa rona, a tsaya kotlhao e e neng e tshwanetse rona. Tsogo ya gagwe e netefaditse gore loso lwa ga Jesu le ne le lekane go duelela maleo a rona.
(d) Modimo o tlamela boitshwarelo le poloko go botlhe ba ba beileng tumelo ya bona mo go Jesu – ba dumela gore loso lwa gagwe ke tuelo ya maleo a rona (Johane 3:16; Baroma 5:1; Baroma 8:1).
Ke molaetsa wa poloko! Fa o beile tumelo ya gago mo go Jesu Keresete jaaka Mmoloki, o pholositswe! Maleo a gago otlhe a itshwaretswe, mme Modimo o solofetsa gore ga a kitla a go tlogela (Baroma 8:38-39; Mathaio 28:20). Gakologelwa, poloko ya gago e sireletsegile mo go Jesu Keresete (Johane 10:28-29). Fa o dumela fela mo go Jesu jaaka Mmoloki le Mopholosi wa gago, o ka nna le boitshepo jwa gore o tla tshela ka bosakhutlheng kwa legodimong!
2. Batla kereke e e siameng e e rutang Beibele.
O se ka wa tsaya kereke jaaka kago. Kereke ke batho. Go botlhokwa gore badumedi ba nne le bokaulengwe le ba bangwe mo go Jesu Keresete. Ke nngwe ya maikaelelo a ntlha a kereke. Jaanong ka gonne o beile tumelo ya gago mo go Jesu Keresete, re go rotloetsa ka thata gore o batle kereke mo lefelong la gago e e dumelang mo Beibeleng mme o bue le moruti. Dira gore a itse ka tumelo ya gago e ntšhwa mo go Jesu Keresete.
Maikaelelo a bobedi a kereke ke go ruta Beibele. O ka ithuta tsela ya go diragatsa ditaelo tsa Modimo mo botshelong jwa gago. Go tlhaloganya Beibele go botlhokwa mo go tsheleng ka katlego le go nna le botshelo jo bo maatla jwa Sekeresete. 2 Timoteo 3:16-17 e a re, “Lefoko la Modimo le na le mowa wa Modimo mme le na le mosola go ruta, go kgalema, go baakanya le go ruta mo tshiamong, gore ngwana wa Modimo a ipaakanyetse tiro nngwe le nngwe e e molemo.”
Maikaelelo a boraro a kereke ke go obama. Kobamelo ke go lebogela Modimo tsotlhe tse a di dirileng! Modimo o re bolokile. Modimo o a re rata. Modimo o a re tlamela. Modimo o a re kaela le go re bontsha tsela. Re ka tlhoka jang go mo leboga? Modimo o boitshepo, o siame, o lorato, o kutlwelobotlhoko, mme O tletse kgalalelo. Tshenolo 4:11 e bolela jaana, “O tshwanetse, Morena le Modimo wa rona, go amogela kgalalelo le tlotlo le thata, gonne o dirile dilo tsotlhe, mme di bopilwe ka thato ya gago go nna teng.”
3. Beela nako kwa thoko letsatsi le letsatsi go tsepamisa mo Modimong.
Go botlhokwa mo go rona go nna le nako e re tsepamisang mo Modimong letsatsi le letsatsi. Batho ba bangwe ba bitsa nako seno “nako ya tidimalo”. Ba bangwe ba se bitsa “tirelomodimo”, ka gonne ke nako e re ineelang mo Modimong. Bangwe ba rata go beela nako kwa thoko mo mosong, fa ba bangwe ba rata mo maitseboeng. Ga go tshwenye gore o bitsa nako e o reng le gore o nna le yona leng. Se se botlhokwa ke gore o nna le nako le Modimo ka gale. Ke ditiragalo dife tse di dirang nako ya rona le Modimo?
(a) Thapelo. Thapelo ke go bua le Modimo. Bua le Modimo ka matshwenyego le mathata a gago. Kopa Modimo go go naya botlhale le kaelo. Kopa Modimo go tlamela ditlhokego tsa gago. Bolelela Modimo gore o Mo rata go le kana kang le gore o itumelela tsotlhe tse a go di direlang go le kana kang. Ke se thapelo e leng sona.
(b) Go buisa Beibele. Go tlaleletsa go rutiwa Beibele kwa kerekeng, Sekolo sa Sontaga le/kgotsa dithuto tsa Beibele – o tlhoka go ipuisetsa Beibele ka bowena. Beibele e na le dilo tsotlhe tse o tlhokang go di itse gore o tshele botshelo jo bo atlegileng jwa Sekeresete. E na le kaelo ya Modimo ya gore o dire jang ditshwetso tse di tlhalefileng, gore o itse jang thato ya Modimo, gore o rute ba bangwe jang, le gore o ka gola jang mo moweng. Beibele ke lefoko la Modimo mo go rona. Beibele ke bukanakaelo e e botlhokwa ya ditaelo tsa Modimo ya gore re tshele jang matshelo a rona ka tsela e e Mo kgotsofatsang le e e re kgotsafatsang.
4. Nna le dikamano le batho ba ba ka go thusang semowa.
1 Bakorinta 15:33 e re bolelela gore, “Lo se ka la timediwa: ‘Go nna le batho ba ba sa siamang go senya botho jwa motho.’” Beibele e tletse ka dikgalemo tse di ka ga tlhotlheletso e batho “ba ba sa siamang” ba nang le yona mo go rona. Go nna le nako le ba ba dirang ditiro tsa boleo go tla dira gore re raelwe ke ditiro tseo. Botho jwa batho ba re gaufi nabo bo tla “tshasegela” mo go rona. Ke sona se go leng botlhokwa go nna gaufi le batho ba bangwe ba ba ratang Modimo le ba ba itlamileng mo go Ona.
Leka go batla tsala le fa e le tse pedi, ka gongwe go tswa mo kerekeng ya lona, yo o ka go thusang le go go rotloetsa (Bahebera 3:13; 10:24). Kopa ditsala tsa gago go go tshola o na le maikarabelo malebana le nako ya gago ya tidimalo, ditiro tsa gago, le motsamao wa gago le Modimo. Ba botse gore a o ka kgona go ba direla se se ntseng jalo le wena. Se ga se reye gore o tshwanetse go latlha ditsala tsa gago tsotlhe tse di sa itseng Morena Jesu Keresete jaaka Mmoloki wa bona. Tswelela go nna tsala ya bona mme o ba rate. Ba itsise fela gore Jesu o fetotse botshelo jwa gago mme o ka se kgone go dira dilo tsotlhe tse di tshwanang le tse o neng o tlwaetse go di dira. Kopa Modimo go go fa ditšhono tsa go bua le ditsala tsa gago ka ga Jesu.
5. Kolobediwa.
Batho ba le bantsi ga ba tlhaloganye kolobetso. Lefoko “kolobetso” le raya go nwetsa mo metsing. Kolobetso ke tsela ya Beibele ya go goeletsa mo phatlhalatseng tumelo ya gago e ntšhwa mo go Keresete le maitlamo a go mo sala morago. Tiro ya go inwa mo metsing e sedifatsa go bolokiwa le Keresete. Tiro ya go tswa mo metsing e tshwantsha tsogo ya ga Keresete. Go kolobediwa go go tlhaola le loso lwa ga Jesu, phitlho, le tsogo (Baroma 6: 3-4).
Ga se kolobetso e go bolokang. Kolobetso ga e tlhatswe dibe tsa gago. Kolobetso ke fela kgato ya boikokobetso, kgoeletso ya tumelo ya gago mo phatlhalatseng mo go Keresete a le nosi gore o bone poloko. Kolobetso e botlhokwa ka gonne ke kgato ya boikokobetso – go bolela le go tlhomamisa tumelo ya gago mo phatlhalatseng le maitlamo a gago mo go Ena. Fa o ipaakanyeditse go kolobediwa, o tshwanetse go bua le moruti wa gago.
Boela kwa tsebebg ya fa gae ya Setswana
Ke fetsa go baya botshelo jwa me mo go Jesu … jaanong?


text:
Ke tumelo efe e e ntshiametseng?
Potso: Ke tumelo efe e e ntshiametseng?
Karabo: Mafelo a go rekisetswang dijo tsa potlako ba re ngoka ka go re rekisetsa dijo tse apeilweng go re kgatlhisa. Mafelo ao go rekisiwang kofi ba ikgantsha ka mefutafuta ya dikofi tsa bone. Lefa re reka dintlo kgotsa dijanaga, re fiwa tshono ya go ikgethela tseo re di ratang. Re tshela mo nakong e go nang le mefutafuta ya dilo tseo re ka itlhopelang mo go tsone. O kgona go itlhopela sengwe le sengwe go ya ka mokgwa o wena o o ratang.
Ka tsa tumelo re a reng? O reng ka tumelao e e senang melawana ya go kgoreletsa, eo e sa batleng sepe go tswa mo go wena, e go itirelwang jaaka go ratwa? A e teng tumelo e e ntseng jalo? A tumelo re ka e tlhopa jaaka re dira ka dimonamone?
Go na le ditumelo tse di goeletsang go re di utlwale, ka jalo, ke eng re thswanetse go lebelelela Jesu Keresete kwa godimo ga Muhammad, Confucius, Buddha, le Charles Taze Russell, kgotsa Joseph Smith? A ditumelo tsotlhe ga di re ise Legodimong? A ditumelo tsotlhe ga di tshwane? Nnete ke gore ditumelo tsotlhe ga di re ise kwa Legodimong, jaaka ditsela tsotlhe di sa re ise kwa Indiana.
Keresete Jesu ke ena a nnosi yo o buang ka thata eo a e neilweng ke Modimo gonne ke ena a nnosi yo o fentseng lefu. Muhammad, Confucius, le ba bangwe ba ba boletse mo mabitleng a bona le go fitlha gompieno. Jesu Keresete ena, ka thata ya gagwe, o ne a tswa mo libitleng matsatsi a le mararo morago ga go swa loso lo lo setlhogo mo diatleng tsa Baroma. Mongwe le mongwe yo o nang le thata ya go fenya loso o tshwanetswe ke go newa tlotlo. Mongwe le mongwe yo o nang le thata ya go fenya loso o tshwanetswe ke go reetswa.
Bopaki jwa gore Keresete o tsogile mo baswing ga bo kake ba fitlhega. Santlha, o bonwe ke batho ba ba fetang 500 ka matlho a bona! Re ka se ka ra ikgatholosa bopaki jwa batho ba feta 500. Gape, lebitla la gagwe le fitlhetswe lelo loleya. Fa a kabo a sa tsoga, baganetsi ba gagwe ba kabo ba tlisitse setopo sa gagwe go ganetsa bao ba reng ga tsoga, fela setopo se ne se se yo gonne a tsogile. A gongwe barutiwa ba gagwe ba ne ba utswile setopo sa gagwe? Nyaaya! Libitla la gagwe le ne le tlokometswe ke masole a a katisitsweng sentle. Le gona, barutiwa ba ga Keresete, bao bontsi jwa bone e neng e le batshwari ba ditlhapi, ba ne ba kake ba leka go tsaya setopo sa gagwe fa pele ga masole a a katisitsweng. Gape, ba ne le mo letshogong le legolo, gonne fa Keresete a tshwarwa ke masole pele ba tla mmolaya, ba ne ba tsaba ba tlogela Jesu mo diatleng tsa batlhabani. Se, se bontsha gore ga gona tsela eo re ka reng Keresete ga a tsoga mo baswing!
Ke boeletsa gore, mongwe le mongwe yo o nang le thata go fenya loso, o thswanetse go reetswa. Jesu Keresete o re bontshitse gore o thata go na le loso, ka jalo, re thswanetse go reetsa seo o se buang. Jesu Keresete o re ke yena fela tsela e e isang pholosong (Johane 14:6). Ga se ena tselana, ga se nngwe ya ditselana. Ke ene tsela a nnosi.
Ene Jesu yoo o bua are, “Tlaang kwano go nna lotlhe ba lo lapileng, ba lo imelwang; nna ke tla lo lapolosa” (Matheo 18:11). Mo lefatsheng go mathata a mantsi. Bontsi jwa rona re kgopisitswe, re utlisitswe pelobotlhoko, re rotha madi. A ga se nnete? Wena o batla eng? Go fodisiwa kgotsa bodumedi jo bo sa go direleng sepe? A o batla Mopholosi yo o tshelang kgotsa mongwe wa baporofeta ba ba suleng? A o batla botsalano jo bo nang le bokao kgotsa meetlo e e loleya? Jesu Keresete ga se fela yo o tlhopiwang – ke ena fela yo o tlhopegang.
Jesu Keresete ke ene “tumelo” ya boammaruri fa o batla boitshwarelo (Ditiro 10:43). Jesu Keresete ke ene “tumelo” ya boammaruri fa o batla botsalano jwa nnete le Modimo (Johane 10:10). Jesu Keresete ke ene “tumelo” ya boammaruri fa o batla legae la bosakhutlheng kwa Legodimong (Johane 3:16). Baya tsholofelo ya gago mo go Jesu Keresete gore o nne Mopholosi wa gago o ka se itshole! Baya tsholofelo ya gago mo boitshwarelong jwa gagwe o ka se tlhabisiwe ditlhong.
Fa o batla botsalano jo bo siameng le Modimo, thapelo e e bobebe e a latela. Gopola gore ga o pholosiwe ke go rapela thapelo e, kgotsa thapelo efe kapa efe. O pholosiwa mo boleong ke fa o dumela mo go Keresete Jesu. Thapelo e, ke mokgwa wa go bontsha tumelo mo Modimong le go mo leboga ka gore naya pholoso. “Rara, ke a itse gore ke leofile kgatlhanong le wena mme ke thswanetse ke kotlhao. Fela, Jesu Keresete o tsere kotlhao e e neng e ntibile gore fa ke dumela mo go ene ke itshwarelwe boleo. Ke solofetse mo go wena gore o mpholose. Ke a go leboga ka nntata ya boutlwelobotlhoko jwa gago le boitshwarelo, e leng mpho ya botshelo jo bo sa khutlheng! Amen.
A o tsere tshweetso ka Keresete ka lebaka la se o se buisitseng fa? Fa go le jalo, tobetsa konopo e e fa tlase “Ke amogetse Morena gompieno”.
Boela kwa tsebebg ya fa gae ya Setswana
Ke tumelo efe e e ntshiametseng?


text:
Go utlwala fa e rile mo malatsing mangwe a a fetileng, ga tshwarwa moletlo wa diaogane tsa dikgolegelo kwa Mahalapye. Ga go utlwale sentle gore dialogane tse di ne di aloga mo dithutong dife, kgotsa tsa eng, fa e se fela gore di ne di fetsa dithuto tsa class 1.
Fela jaaka go tle go direge mo meletlong ya go nna jaana, go ne ga nna le mongwe moeng yo o neng a tla go naya dialogne tse lefoko, e le go di akgola le go di kgothatsa mo tirong ya tsone.
Ga twe moeng yo, yo e neng e le mokwaledi mogolo wa Lephata la Itshireleltso, Molao le Thokgamo, o ne a bua ka dilo di le mokawana dingwe tsa tsone e le gore batho ba, ba tshwanetse go direla lefatshe le ka natla le ka botswerere, ba dirisanye le bagolwane ba bone sentle gore tiro ya bone e tle e tswe tema e bo e nne le maduo a a nametsang; a re ba tshwanetse go ikanyega le go ikgapha mo dilong tse di ka ba itayang tsebe tsa tloga tsa ba senyetsa botshelo. Fa go ntse go tla go buiwa ka dilo tse moeng yo a neng a di bua ga twe;
‘A re ba tshwanetse go ikgapha mo ditirong tse di makgaphila di tshwana go itontela dino, a bolela fa go dira jalo go ka felela go ba senyeditse le ditiro.’ (Daily News/Dikgang Moranang 23, 2013)
E a re Mmualebe a bua a re, Setswana se a nyelela mme ga se nyelediwe fela ke ka fa se bontsi jwa rona bo se buang ka teng, se nyelediwa gape ke ka fa bontsi bo se kwalang ka teng.
Mmualebe o a tle a re fela jaaka re dira fa re bua, ga e re re kwala re ele tlhoko gore re kwala jang.
Re kwala fela ka go latlhelela. E re re latlheletse jaana, e re bangwe ba bala go nne thata gore ba utlwe gore ga tweng, mme ba felele ba re Setswana se thata. Tota se se thata, se dirwa thata ke gore gantsi ga se kwalwe sentle.
Nako nngwe e re go kwadile, bangwe ba se ke ba bone dipe diphoso mo go se se kwadilweng, ba tseye gore go siame, gone mme go sa siama.
Diphoso di tswelele di direge. Go bona sekai sa se re buang ka sone, a re lebelele mafoko a re a nopotseng fa godimo fale.
Mo temaneng ele, mafoko otlhe a a dirisitsweng ke a Setswana. Jalo he, re tlaa dumalana gore go kwadilwe Setswana, ga go na lefoko lepe la puo e sele. Jaanong a re tlhome temana e matlho, re ipotse gore moono
wa yone ke eng.
Kwa tshimologong ya yone, temana e ya re, yo o neng a bua, o ne a re dialogane di tshwanetse go ikgapha mo ditirong tse di mawe jaaka go itontela dino. Ke mafoko a a monate, a mogolo a ne a tshwanete go a lebisa bana.
Moono fa ke gore a bana ba ikgaphe, ba itise, mo dilong tse di maswe.
A jaanong re utlwe gore fa temana e e wela, ya reng. Ga twe ‘....a bolela fa go dira jalo go ka felela go ba senyedtse le ditiro.’ Ela tlhoko gore ga twe ‘go dira jalo.’ Potso fa e nna gore, go tewa go dira jang; go dira eng? Karabo e nne gore go dira jalo go tewa go ikgapha. Ra re go ikgapha ka gore se ke sone se go builweng ka sone kwa tshimologong ya temana ya rona. Jaanong temana fa e wela ya re go dira jalo (go ikgapha) go ka felela go ba senyeditse ditiro.
Kgang ya ga Mmualebe e bo e tsena gone fa gore, fa o bala temana e o e tlodisa matlho, o tlaa tsaya gore e kwadilwe sentle, e a balega.
Mme fa o ka e bala ka leitho le le tlhoko (e seng ntshotsho) o tla bona gore ga e wele sentle. Mafoko a yone kwa bofelong, ga a nyalane le a a kwa tshimologong.
Fa re e tsaya jaaka e kwadilwe, temana e kwa bofelong ya re go ikgapha go ka senyetsa bana ditiro. Potso e bo e re, a mme se ke sone se mokwadi wa temana a neng a batla go se bua? A ke se moeng wa rona mo moletlong ole, a se buileng? Bana ampo batho fa ba ikgapha, ba ikefa mo tseleng tse di maswe, tsela tsa tatlhego, ba leka go ya tseleng tsa tshiamo.
A jaanong go ya tseleng ya tshiamo, go ka senyetsa motho botshelo? Ga go a nna jalo.
Phoso e e diregileng mo temaneng ya rona, ke phoso ya gale le gale e e dirwang ke gore fa re kwala, ga re ele tlhoko gore ra reng. Mokwadi wa rona fale, o kwadile fela a se ka a ipotsa gore a se a se kwadileng, ke sone se a batlang go se bua.
Go lebega a ne a tsaya gore ka mafoko ke ao a tlhomaganye, go raya gore o kwadile, go siame. Mmualebe a re, a go se nne jalo. A re, a re kwaleng sentle. A e re re kwala, re ele tlhoko gore ra reng.
A re se latlhelele Setswana fa gone re ka bo re se tlotla go feta dipuo tse dingwe tse re di jakang. Email: motshwanes@yahoo.com


text:
Kgaolo 26
Amone o ipela mo Moreneng—Badumedi ba nonotshiwa ke Morena mme ba fiwa kitso—Ka tumelo batho ba ka tlisa dikete tsa batho go boikotlhao—Modimo o na le thata yotlhe e bile o tlhaloganya dilo tsotlhe. E ka nna dingwaga di le 90 go ya go di le 77 pele ga ga Keresete.
1 Mme jaanong, a ke mafoko a ga Amone go bakaulengwe ba gagwe, a a reng jalo: Barwarre le bakaulengwe ba me, bonang ka re go lona, re na le lebaka le legolo jang go ipela; gonne a re ka bo re gopotse fa re simolola go tswa kwa lefatsheng la Sarahemola gore Modimo o tlaa re naya masego a magolo jaana?
2 Mme jaanong ke a botsa, ke masego afe a magolo a a a beileng mo go rona? A lo ka bolela?
3 Bonang, ke a lo arabela; gonne bakaulengwe ba rona, Baleimene, ba ne ba le mo lefifing, ee, le tota mo lehuting le le lefifi le le legolo, mme bonang, ke ba le ba kae ba bone ba ba tlisiwang go bona lesedi le le gakgamatsang la Modimo! Mme se ke sone lesego le le neng la bewa mo go rona, gore re dirilwe di dirisiwa mo diatleng tsa Modimo go diragatsa tiro e kgolo e.
4 Bonang, dikete tsa bone di a ipela, mme di tlisitswe mo lesakeng la Modimo.
5 Bonang, tshimo e ne e budule, mme go segofaditswe lona, gonne lo ne lwa latlhela sekele, mme lwa roba ka nonofo ya lona, ee, letsatsi lotlhe lo ne lwa dira, mme bonang palo ya dingata tsa lona! Mme di tlaa kgobokanyediwa mo difalaneng, gore di seka tsa senyega.
6 Ee, ga ba kitla ba iteelwa fatshe ke setsuatsue ka letsatsi la bofelo; ee, le e seng gore ba harakiwe ke difefo; mme fa setsuatsue se tla ba tla bo ba kgobokanye mmogo mo lefelong la bone, gore setsuatsue se seka sa ba phunyeletsa; ee, le e seng gore ba ka tla ba kgweediwa ke diphefo tse di boitshegang gongwe le gongwe kwa mmaba a batlang go ba tseela teng.
7 Mme bonang, ba mo diatleng tsa Morena wa thobo, mme ke ba gagwe; mme o tlaa ba emeletsa ka letsatsi la bofelo.
8 A go segofadiwe leina la Modimo wa rona; a re opeleleng go bakwa ga gagwe, ee, a re neyeng malebogo go leina la gagwe le le boitshepho, gonne o dira tshiamo ka metlha.
9 Gonne fa re ka bo re sa tla go tswa kwa lefatsheng la Sarahemola, ba bakaulengwe ba rona ba ba rategang thata, ba ba re ratileng thata, ba ka bo ba sa ntse ba ngamotswe ke letlhoo kgatlhanong le rona, ee, ba ka bo gape e le ba ba sa itseweng ke Modimo.
10 Mme go ne ga diragala gore fa Amone a sena go bua mafoko a, morwarraagwe Arone a mo omanya, a re: Amone, ke boifa gore boipelo jwa gago bo go tseela mo go ikgantsheng.
11 Mme Amone a mo raya a re: Ga ke ikgantshe mo nonofong ya me, le fa e le mo tlhalefong ya me; mme bonang, boipelo jwa me bo tletse, ee, pelo ya me e a penologa ka boipelo, mme ke tlaa ipela mo Modimong wa me.
12 Ee, ke itse gore ga ke sepe; ka fa nonofong ya me ke bokoa; jalo he ga ke kitla ke ikgantsha ka bonna, mme ke tlaa ikgantsha ka Modimo wa me, gonne mo nonofong ya gagwe ke ka dira dilo tsotlhe; ee, bonang, dikgakgamatso tse dikgolo tse dintsi re di dirile mo lefatsheng leno, tse ka ntlha ya tsone re tlaa bakang leina la gagwe ka metlha.
13 Bonang, ke dikete di le kae tsa bakaulengwe ba rona ba a ba golotseng mo ditlhabing tsa molete; mme ba tlisitswe go opela lerato le le rekololang, mme se ka ntlha ya thata ya lefoko la gagwe le le mo go rona, jalo he a ga re na lebaka le legolo go ipela?
14 Ee, re na le lebaka la go mmaka ka metlha, gonne ke Modimo o o Godimodimo, mme o bofolotse bakaulengwe ba rona go tswa mo dikeetaneng tsa molete.
15 Ee, ba ne ba dikaganyeditswe ka lefifi le le senang bokhutlo le tshenyego; mme bonang, o ba tlisitse mo leseding la gagwe le le senang bokhutlo, ee, mo polokong e e senang bokhutlo; mme ba ne ba dikaganyeditswe ke bontsi jwa lerato la gagwe le le senang tekano; ee, mme re nnile di dirisiwa mo diatleng tsa gagwe mo go direng tiro e kgolo le e e gakgamatsang e.
16 Jalo he, a re galaletseng, ee, re tlaa galaletsa mo Moreneng; ee, re tlaa ipela, gonne boipelo jwa rona bo tletse; ee, re tlaa baka Modimo wa rona ka metlha. Bonang, ke mang yo o ka galaletsang gantsi thata mo Moreneng? Ee, ke mang yo o ka buang gantsi thata ka ga thata ya gagwe e kgolo, le ka ga kutlwelobotlhoko ya gagwe, le ka ga boitshoko jwa gagwe mo baneng ba batho? Bonang, ka re go lona ga ke kgone go bua karolonyana e ke e utlwang.
17 Ke mang yo o ka bong a kile a gopola gore Modimo wa rona o ka bo a nnile kutlwelobotlhoko mo go kana mo go re phamoleng go tswa mo seemong sa rona se se boitshegang, sa dibe, le se se kgotlelesegileng?
18 Bonang, re tsamaile pele le mo kgalefong, ka matshosetsi a magolo go senya kereke ya gagwe.
19 O jaanong foo, ke eng a ne a sa re gololele go tshenyo e e boitshegang, ee, ke eng a ne a sa letlelela tšhaka ya tshiamiso ya gagwe go wela mo go rona, mme a re atlholela maitlhobogo a a sa khutleng?
20 O, botho jwa me, jaaka e kete, bo tshaba kakanyo eo. Bonang, o ne a seka a dirisa tshiamiso ya gagwe mo go rona, mme mo kutlwelobotlhokong ya gagwe e kgolo o re tlisa godimo ga seru se se senang bokhutlo sa loso le bohutsana, le go ya kwa polokong ya botho jwa rona.
21 Mme jaanong bonang, bakaulengwe ba me, ke motho ofe wa tlholego yo o teng yo o itseng dilo tse? Ka re go lona, ga go ope yo o itseng dilo tse, fa e se ba ba ikotlhaileng.
22 Ee, ene yo o ikotlhayang mme a dirisa tumelo, mme a tlisa pele ditiro tse di molemo, mme a rapela ka tswelelo a sa emise—go yo o jalo go fiwa go itse masaitseweng a Modimo; ee, go yo o jalo go tlaa fiwa go senola dilo tse di iseng di ko di senolwe; ee; mme go tlaa fiwa go yo o jalo go tlisa dikete tsa batho kwa boikotlhaong, le jaaka go filwe go rona go tlisa ba bakaulengwe ba rona mo boikotlhaong.
23 Jaanong a lo a gakologelwa, bakaulengwe ba me, gore re ne ra re go bakaulengwe ba rona mo lefatsheng la Sarahemola, re ya kwa lefatsheng la Nifae, go rerela bakaulengwe ba rona, Baleimene, mme ba re tshega mo kgobong?
24 Gonne ba ne ba re go rona: A lo gopola gore lo ka tlisa Baleimene mo kitsong ya boammaaruri? A lo gopola gore lo ka lemotsha Baleimene ka go sa siama ga dingwao tsa borraabo, e le batho ba ba gagametseng melala jaaka ba ntse; ba dipelo tsa bone di itumelang mo tshololong ya madi; ba malatsi a bone a dirisitsweng mo boikeping jo bo maswe thata; ba ditsela tsa bone e ntseng e le ditsela tsa motlola molao go tswa kwa tshimologong? Jaanong bakaulenngwe ba me, lo gakologelwa gore se e ne e le puo ya bone.
25 Mme mo godimo ga moo ba ne ba re: A re tseyeng dibetsa kgatlhanong le bone, gore re ba senye le boikepi jwa bone go tswa mo lefatsheng, e se re kgotsa ba re gataka mme ba re bolaye.
26 Mme bonang, bakaulengwe ba me ba ba rategang, re tlile mo nageng e seng ka maikaelelo a go nyeletsa bakaulengwe ba rona, mme ka maikaelelo a gore kgotsa re ka boloka botho jwa bone bo se kae.
27 Jaanong fa dipelo tsa rona di ne di hutsafetse, mme re ne re le gaufi le go boela kwa morago, bonang, Morena o ne a re gomotsa, mme a re: Yang gareng ga bakaulengwe ba lona, Baleimene, mme lo tseye ka bopelotelele dipogisego tsa lona, mme ke tlaa lo naya go kgona.
28 Mme jaanong bonang, re tlile, mme re gareng ga bone; mme re nnile pelotelele mo ditshotlegong tsa rona, mme re sotlegile tingwo nngwe le nngwe; ee, re tsamaile ntlo le ntlo, re beile mo mautlwelobotlhokong a lefatshe—e seng mo mautlwelobotlhokong a lefatshe a le nosi mme mo mautlwelobotlhokong a Modimo.
29 Mme re tsene mo matlong a bone mme ra ba ruta, mme re ba rutile mo mebileng ya bone; ee, mme re ba rutile mo godimo ga mantswe a bone; mme gape re tsene mo ditempeleng tsa bone le disenagoge tsa bone mme ra ba ruta; mme re ne ra kojwa, ra sotlwa, ra kgwelwa mathe, ra itewa mo ditlhaeng tsa rona; mme re iteilwe ka matlapa, mme ra tsewa mme ra golegwa ka dikgole tse di thata, mme ra latlhelwa mo kgolegelong; mme ka thata le tlhalefo ya Modimo re golotswe gape.
30 Mme re sotlegile mekgwa yotlhe ya dipogisego, mme tse tsotlhe, gore gongwe re ka nna tsela go boloka motho mongwe; mme re gopotse gore boipelo jwa rona bo ka tlala fa e ka re gongwe ra nna tsela ya go boloka bangwe.
31 Jaanong bonang, re ka leba pele mme ra bona maungo a ditiro tsa rona; mme a ga a mantsi? Ka re go lona, Nnyaa, a mantsi; ee, mme re ka supa ka ga boammaaruri jwa bone, ka ntlha ya lerato la bone mo bakaulengweng ba bone le mo go rona.
32 Gonne bonang, ba ne ba ka ntsha botshelo jwa bone setlhabelo le tota go na le go tsaya botshelo jwa mmaba wa bone; mme ba epetse dibetsa tsa bone tsa ntwa kwa boteng jwa lefatshe, ka ntlha ya lerato la bone go bakaulengwe ba bone.
33 Mme jaanong bonang, ka re go lona, a go kile ga nna le lerato le legolo jaana mo lefatsheng lotlhe? Bonang, ka re go lona, Nnyaa, ga go ise go ke, le gareng ga Banifae tota.
34 Gonne bonang, ba ne ba tsaya dibetsa kgatlhanong le bakaulengwe ba bone; ba ne ba ka seka ba letlelela gore ba bolawe. Mme bonang ke ba le kae ba bone ba ba beileng fa fatshe matshelo a bone; mme re itse gore ba ile kwa Modimong wa bone, ka ntlha ya lerato la bone le ya letlhoo la bone la sebe.
35 Jaanong a ga re na lebaka la go ipela? Ee, ka re go lona, ga go ise go nne le batho bape ba ba neng ba na le lebaka le legolo jaana go ipela jaaka rona, fa e sale lefatshe le simologa; ee, mme boipelo jwa me bo tseelwa kgakala, le go ya go ikgantsha mo Modimong wa me tota; gonne o na le thata yotlhe, tlhalefo yotlhe, le go tlhaloganya gotlhe; mme o tlhaloganya dilo tsotlhe, mme ke Setshedi se se kutlwelobotlhoko, le go ya polokong, go bao ba ba tlaa ikotlhayang mme ba dumele mo leineng la gagwe.
36 Jaanong fa e le gore se ke go ikgantsha, le jalo ke tlaa ikgantsha; gonne se ke botshelo jwa me le lesedi la me, boipelo jwa me le poloko ya me, le thekololo ya me go tswa khutsafalong e e senang bokhutlo. Ee, go segofaditswe leina la Modimo wa me, yo o ntseng a gopotse batho ba, ba e leng kala ya setlhare sa Iseraele, mme e ntse e latlhegile go tswa mo mmeleng wa sone mo lefatsheng le le sa itsegeng; ee, ka re, a go segofadiwe leina la Modimo wa me, yo o ntseng a re gopotse, bakaidi mo lefatsheng le le sa itsegeng.
37 Jaanong bakaulengwe ba me, re bone gore Modimo o gopola batho bangwe le bangwe, lefatshe lengwe le lengwe le ba ka tswang ba le mo go lone; ee, o bala batho ba gagwe, mme dijelo tsa gagwe tsa kutlwelobotlhoko di godimo ga lefatshe lotlhe. Jaanong se ke boipelo jwa me, le neo malebogo ya me e kgolo; ee, mme ke tlaa naya malebogo go Modimo ka metlha. Amene.


text:
Motsana wa Tsootsha
Tsootsha ke motsana o mo kgaolong ya Ghanzi mo Botswana. O gaufi le molelwane wa Namibia Mo palo batho ya ngwaga wa 2001 dipalo di ne di le makgolokgolo le makgolo a le mararo,masome a borobabongwe le bosupa.
Sekolo sa Botlhapatlou se a ipelega[baakanya | edit source]
E rile bosheng ba sekolo se se botlana sa Botlhapatlou ba bo ba tshwere mogwanto o o duelelwang wa dikhilomethara di le lesome le boferabobedi ka maikaelelo a go rekela bana ba mmino wa Setswana ba sekole seo paka.Go ya ka mogokgo wa sekole seo mo puisanyong le BOPA, Mme Florah Molefi, ba gwetlhilwe thata ke go bo bana ba sekole seo ba itse go bina mmino wa Setswana e bile ba aga ba dira bontle thata ka kwa dikgaisanyong mme sebe sa phiri e le go tlhoka paka.Mme Molefi a re sengwe gape se se neng se ba tshwenya fela thata e ne e le go tlhoka madi a go rekela bana dijo le tsotlhe tse ba di tlhokang ka tsone dinako tsa maeto a sekole mo letloleng la bone.A re le mororo botsadi bo ne bo leka fa bo kgonang teng ka go ntsha bonnye jo ba nang le jone, se se ne se sa lekane mo letlhokong le ba nang le lone.O ne a kopa setshaba go ba thologa mokgosi ka go ba latlhelela sepe fela se ba nang le sone gore maikaelelo a bone a atlege.
Fa a ntsha la motlapitsong, mogwanti mogolo e bile e le mopalamente wa kgaolo, Rre Gordon Mokgwathi o ne a kopa gore go busediwe ngwao ya Setswana ya go suga matlalo.A re madi a a tlaa ntshiwang mo mogwantong o, a tshwanetse a tla go akolwa ke batho ba motse wa Botlhapatlou ka go direla bana ba sekole seo paka ya matlalo go na le go letlelela madi a tsewa ke batho ba sele ba roka paka eo.Mopalamente Mokgwathi a re batho ba ithute go itirela ka mabogo a bone, bogolo jang dilo tsa Setswana tse di sa batleng sepe se se kalo go ka dirwa, a a fa sekai ka gone go suga matlalo.A re letlalo ga le batle sepe se se kalo kgotsa sepe fela se se rekwang kwa bentleleng go ka sugwa.
Dikgoge tsa kwa ntle[baakanya | edit source]
Dipadi tse dingwe.[baakanya | edit source]
Coordinates: 22°08′35″S 20°51′38″E / 22.14306°S 20.86056°E


text:
Thapelo ya moleofi ke efe?
Potso: Thapelo ya moleofi ke efe?
Karabo: Thapelo ya moleofi ke thapelo eo motho o e rapelang fa a lemoga gore o leofile mme o tlhoka Mopholosi. Go rapela thapelo ya moleofi ga go Siamese dilo tsotlhe ka gangwe. Go batlega gore moleofi a nne le kitso, kutlwisiso, le tumelo ka ga maemo a boleo a bone le gore ba tlhoka Mopholosi.
Santlha mo thapelong ya moleofi ke go tlhaloganya gore rotlhe re leofile. Baroma 3:10 e bua gore, “Jaaka go kwadilwe, ga go ope yo o siameng, le eseng a le mongwe fela”. Beibele e tlhalosa sentle gore rotlhe re leofile. Rotlhe re baleofi, re tlhoka boutlwelo-botlhoko le boitshwarelo jwa Modimo (Tito 3:5-7). Ka ntata ya boleo jwa rona, re tshwanelwa ke ke go otlhaiwa. (Matheo 25:46). Thapelo ya moleofi ke kopo ya gore re itshwarelwe, e sere gongwe ra galefelwa ke Modimo. Ke kopo ya boutlwelo-botlhoko, e se re gongwe ra galefelwa ke Modimo.
Sa bobedi, mo tha pelong ya moleofi ke gore re itse gore Modimo o dirile tuelo ya tatlhego le boleo jwa rona. Modimo o ne wa apara nama, wa nna motho mo mmeleng wa ga Jesu Keresete (Johane 1:1, 14). Keresete o tlile, a re ruta boammaruri jwa Modimo, a tshela botshelo jo bo siameng, jo bo senang boleo (Johane 8:46; II Bakorinthe 5:21). Ke fa Keresete a swa mo sefapanong mo boemong jwa rona, wa tsaya katlholo e e neng e re tshwanelwa (Baroma 5:8). Jesu Keresete o ne wa tsoga mo baswing gore a nne Sesupo sa gore o fentse bole, loso, le dihele (Bakolose 2:15; I Bakorinthe 15). Ka ntata ya tsotlhe tse, re ka bona boitshwarelo jwa maloe , le tsholofelo ya legae ja bosakhutlheng kwa Legodimong – fa re ka baya tsholofelo ya rona mo go Keresete Jesu. Seo re tshwanetseng ke go se dira ke gore re dumele gore Keresete o sule mo bogatong jwa rona, wa ba wa tsoga mo baswing (Broma 10:9-10). Re pholosiwa ka boutlwelo-botlhoko fela, ka tumelo ele esi, mo go Keresete Jesu a le mongwe fela. Baefeso 2:8 e re, “Gonne le pholositswe ka boitshwarelo ka tumelo; mme ga go tswe mo go lona, ke neo ya Modimo.”
Go rapela thapelo ya moleofi ke tsela ya go bua phatlalatsa gore re dumela gore Jesu Keresete ke ena fela yo o kgonang go re pholosa. Ga go mafoko a “bonoge” a a tlisang pholoso. Ke ka tumelo fela mo losong le tsogo ya ga Keresete re kgonang go pholosiwa. Fa o tlhaloganya gore o moleofi mme o tlhoka go pholosiwa ka Keresete Jesu, Thapelo ya moleofi ke eo fa tlase:
“Morena, ke a itse gore ke moleofi. Ke itse gape gore ke tshwanetswe ke ke tuelo ya boleo jwa me. Fela, ke solofetse mo pholosong ka Jesu Keresete. Ke a dumela gore loso le tsogo ya gagwe di neela boitshwarelo. Ke dumela mo go Keresete Jesu a nnosi, gore ke ena Mopholosi le Morena wa me. Ke a leboga Morena, gonne o mpholositse, e bile o ntshwaretse dibe! Amen.
A o tsere tshweetso ka Keresete ka lebaka la se o se buisitseng fa? Fa go le jalo, tobetsa konopo e e fa tlase “Ke amogetse Morena gompieno”.
Boela kwa tsebebg ya fa gae ya Setswana
Thapelo ya moleofi ke efe?


text:
A Jesu ke Modimo? A Jesu o kile a re ene ke Modimo?
Potso: A Jesu ke Modimo? A Jesu o kile a re ene ke Modimo?
Karabo: Jesu ga a a gatisiwa mo bebeleng a bua mafoko a, “Ke nna Modimo,” Mme se ga se reye gore ga a ise a bue gore ke ene Modimo. Seka, Mafoko a ga Jesu mo Johane 10:30, “Nna le ntate re motho a le mongwe.” Re tlhoka fela go lebelela gore bajuta ba fetotse jang gore re itse gore o ne a re ke Modimo. Ban e ba leka go mo kgobotletsa ka maje ka lona lebaka le. “… wena, o bua gore o Modimo” (Johane 10:33). Bajuta bane ba tlhaloganya sentle se Jesu a neng a se kaya – bolengteng. Lemoga gore Jesu ga a a ka a ganela gore enne ga a re ke Modimo. Fa Jesu a ne a re ‘ Nna le Modimo re motho a le mongwe” (Johane 10:30), O ne a re Ene le Modimo ke motho a le mongwe o ne a raya gore Ene le Modimo ke ba tlholego e le nngwe. Johane 8:58 ke sekao se sengwe. Jesu are, “Ke lo bolelela nnete, pele Aborahame a tswala, e ne e le nna!” Phetlolo ya bajuta fa ba utlwa polelo e ya nna gore ba mo kgobotletse ka maje ka maaka, jaaka molao wa Masai o ne o ba laela (Lefitiko 24:15).
Johane o boeletsa kgopolo ya bolengteng ba ga Jesu: “Lefoko e ne e le Modimo” mme lefoko la nna nama” (Johane 1:1, 14). Ditemana tse di bontsha gore Jesu ke Modimo ka namana. Ditiro 20:28 a re mo go rona, “Nnang badisa ba kereke ya Modimo, e a e rekileng ka madi a gagwe.” Ke mangy o o rekileng kereke—kereke ya Modimo—ka madi a gagwe? Jesu Keresete. Ditiro 20:28 a re Modimo o rekile kereke ya gagwe ka madi a gagwe. Jalo Jesu ke Modimo!
Thomase wa morutwa a re ka ga Jesu, “Morena le Modimo wa me” (Johane 20:28). Jesu ga a mo nepagatsa. Tito 2:13 o re rotloeletsa go emela go tla gaga Modimo le mopholosi, Jesu Keresete (bona gape 2 Petoro 1:1). In Baheberu 1:8, ntate a re ka ga Jesu, “Mme ka ga morwa a re, Puso ya gago Modimo e tla nnela ruri mme baitshephi bat la nna bajaboswa jwa puso ya gago. Ntate o kaela kwa go Jesu a re “Modimo” go supa gore Jesu ke Modimo.
Mo go Tshenolo, moengele o ne laola moaposetolo Johane go boka Modimo a nnosi (Tshenolo 19:10). Ka dinako di le mmalwa mo bebelng Jesu o amogela pako (Matheo 2:11, 14:33, 28:9, 17; Luka 24:52; Johane 9:38). Ga a nke a kgala batho go mo paka. Fa Jesu e ne e se Modimo o ne a ka bo a boleletse batho go emisa go mo boka, fela jaaka moengele a dirile mo go Tshenolo. Go na le ditemana le di ditema mo bebeleng tse di buang ka ga boleng teng bag a Jesu.
Lebaka la bothlokwa le le dirang gore Jesu e nne Modimo ke gore, fa e se Modimo go raya gore loso la gagwe le ka bo le sa lekana go duela kotlhao ya dibe tsa rona mo lefatsheng (1 Johane 2:2). Sebopiwa, se Jesu e tla nnang sona fa e se ene Modimo, se ne se ka se duele ka bo sa khutleng. Ke Modimo fela yo o ka dueling kotlhao e e sa feleng (2 Bakorinthe 5:21), a swa, a tsoga go paka phenyo ya gagwe mo godimo ga loso.
Boela kwa tsebebg ya fa gae ya Setswana
A Jesu ke Modimo? A Jesu o kile a re ene ke Modimo?


text:
Go tsalwa seshwa go raya go reng?
Potso: Go tsalwa seshwa go raya go reng?
Karabo: Go tsalwa seshwa go raya go reng? Ditemana tsa bogologolo tse di mo Beibeleng mo lokwalong la ga Johane 3:1-21 di araba potso e sentle. Jesu Keresete fa, o ne a bua le Nikotemo yo e neng e le Mofarasai yo mogolo, a bile a le leloko la lekgotla ja Bajuta le le busang. O ne a ile go Jesu Keresete bosigo go mmotsolotsa dipotso tse di rileng.
Mo motltotlong wa bone, Keresete o ne a mmolella a re, “ammaruri ke go raya kere, ga go motho yo o ka bonang puso ya Modimo kwa ntle le gore a tsalwa seswa”. “Motho a ka tsalwa seswa jang fa a setse a godile?” Ga botsa Nikotemo. “A a ka tsena lwa bobedi mo mmeleng wa mmagwe a setse a godile?” Jesu a araba are, “Ke go bolelela boammaruri, ga go ope yo o ka tsenang mo pusong ya Modimo kwa ntle le gore a tsalwe ka metsi le ka Mowa. Se se tswetseng ke nama ke nama, mme se se tsetsweng ke Mowa ke mowa. O seka wa gakgamala fa kere, o thswanetse go tsalwa seshwa”” (Johane 3:3-7).
Puo e e reng “go tsalwa seshwa” e kaya gore “go tsalwa ke Modimo”. Nikotemo o ne a na le tlhoko e kgolo tota o ne a batla gore pelo ya gagwe e ntshafadiwe - phetogo ya semowa. Tsalo e ntshwa, go tsalwa seshwa, ke tiro eo Modimo o e dirang mo mothong fa o neela botshelo jo bosakhutlheng mo go yo o dumelang (II Bakorinthe 5:17; Tito 3:5; I Johane 2:29; 3:9; 4:7; 5:1-4&18). Johane 1:12&13 e re lemosa gore go “tsalwa seshwa” go akaretsa kgang ya go “nna bana ba Modimo” ka go dumela mo Ineng ja ga Jesu Keresete.
Re ka botsa potso e, “ke ka ntata ya eng fa re thswanetse go tsalwa seswa?” mo Lokwalong le Moapostola Paulo o le kwaletseng phuthego ya Baefeso, (Baefeso 2:1), Paulo o bua a re, “Le lona o lo tshidisitse ba lo neng lo sule ka ditlolo tsa lona le maleo”. Go phuthego ya Baroma, Moapostola Paulo o ne a ba kwalela gore, “gonne botlhe ba leofile, ba tlhoka tlotlo fa pele ga Modimo” (Baroma 3:23). Fa re leofa re sule mo moweng fa pele ga Modimo; fa re amogela botshelo mo moweng ka tumelo mo go Keresete Jesu, Beibele e kaya se e le yona tsalo e ntsha. Ke bao fela ba ba tsetsweng seshwa, bao ba tshwaretsweng dibe ba ba nang le kgolagano le Modimo.
Seo se diragala jang? Beafeso 2:8-8 e re, “Gonne lo pholositswe ka boitshwarelo ka tumelo – mme ga go tswe mo go lona, ke neo ya Modimo – Ga se ka ditoro, gore go se nne ope yo o ipokang”. Fa mongwe a pholosiwa, o tsalwa seshwa, mowa wa gagwe o a ntshafadiwe, e nna ngwana wa Modimo ka tetla e a e newang ke go tsalwa seshwa. Tsela ya go tsalwa seshwa ke fa re dumela mo go Jesu Keresete, e leng ene yo o duelletseng maleo a rona ka go bapolwa mo sefapanong, a re swela. “Ka moo ge, fa motho a le mo go Keresete, o a bo a le sebopiwa se seshwa; tsa bogologolo di fitile, bonang, di ntshwafetse tsotlhe!” (II Bakorinthe 5:17).
Fa o ise o ikanye mo go Jesu Keresete jaaka Morena le Mopholosi wa gago, ke kopa o reetse fa Mowa o o Boitshepo o bua mo pelong ya gago. O thswanetse wa tsalwa seshwa. A o ka rapela thapelo ya go siamisiwa gore o nne sebupiwa se sentsha mo go Keresete Jesu gompieno? “Le gale, botlhe ba ba neng ba mo tshola, a ba naya tshiamelo ya go nna bana ba Modimo, e bong ba ba dumelang mo leineng la gagwe; ke ba ba sa tswalwang ka madi, le eseng ka thato ya nama, le eseng ka thato ya monna, mme ba tswetswe ke Modimo” (Johane 1:12-13).
Fa o rata go amogela Jesu Keresete Jaaka Mopholosi gore o tle o tsalwa seshwa, thapelo e e bobebe ke e: Gopola gore ga o pholosiwe ke go rapela thapelo e, kgotsa thapelo efe kapa efe. O pholosiwa mo boleong ke fa o dumela mo go Keresete Jesu. Thapelo e, ke mokgwa wa go bontsha tumelo mo Modimong le go mo leboga ka gore naya pholoso. “Rara, ke a itse gore ke leofile kgatlhanong le wena mme ke thswanetse ke kotlhao. Fela, Jesu Keresete o tsere kotlhao e e neng e ntibile gore fa ke dumela mo go ene ke itshwarelwe boleo. Ke solofetse mo go wena gore o mpholose. Ke a go leboga ka nntata ya boutlwelobotlhoko jwa gago le boitshwarelo, e leng mpho ya botshelo jo bo sa khutlheng! Amen.
A o tsere tshweetso ka Keresete ka lebaka la se o se buisitseng fa? Fa go le jalo, tobetsa konopo e e fa tlase “Ke amogetse Morena gompieno”.
Boela kwa tsebebg ya fa gae ya Setswana
Go tsalwa seshwa go raya go reng?


text:
Badimo
Contents
Leina la Badimo le tswa kae?[baakanya | edit source]
Badimo ke leina le le tlholegang mo tumelong ya Batswana.Le fa buka ya bopaki ya lekgotla la dipatlisiso la CIA e tlhalosa fa selekanyo sa 6% ya batswana e le badumedi, mme nnete ke gore bontsi jwa Batswana ba dumela thata mo Badimong le fa ntswa ba dumela gape thata mo ditumelong tse dingwe di sele.Leina Badimo ga le reye fela batho ba ba tlhokafetseng, mme le raya batho ba ba tlhokafetseng mme mewa ya bone e ntse e tshela le batho mo lefatsheng.Ka ngwao ya se Aferika,Badimong e bong Batho ba ba tlhokafetseng ba tswelelwa ka go nna teng le go tsaya karolo mo matshelong a batho le mo ngwaong ya bone.
A mme Badimo ba teng?[baakanya | edit source]
Badimo ba teng ebile ba re sireletsa mo baloying. Jalo fela jaaka Jeso Kreste (Badimo ba Jews). Ke ka moo gape re nang le Baporofeta, Mathuela le di Ngaka tsa Setswana.Fa o leba ka fa letlhakoreng le lengwe; go nale boloi jo bo tswewang bo sa siama mme batho bone ba nale tumelo ya gore badimo ba ka ba sireletsa mo go tsotlhe tse di ka amang matshelo a bone[1].
Dipadi tse dingwe.[baakanya | edit source]
Dikgoge tsa kwa ntle[baakanya | edit source]
[[Category:African traditional re Setso le tumelo ya se Aferika]] [[Category: Ngwao ya Botswana ]]


text:
O na le boitshwarelo? Nka itshwarelwa jang dibe tsa me tsotlhe ke Modimo?
Potso: O na le boitshwarelo? Nka itshwarelwa jang dibe tsa me tsotlhe ke Modimo?
Karabo: Ditiro13:38 ya re, “jalo barwarre “Ke batla lo itse gore ka Jesu le neetswe boitshwarelo ba dibe.”
Botshwarelo ke eng mme goreng ke bo tlhoka?
Lefoko ‘tshwarela’ le kaya go phimola selaite, go itshwarela, go phimola sekoloto. Fa re leofela mongwe, re batla tshwarelo ya bona gore kamano ya rona e tswelele. Boitshwarelo gab o neelwe motho gonne bo mo tshwanetse. Ga go ope yo o tshwanelwang ke boitshwarelo. Boitshwarelo ke tiragatso ya lorato, boutlwelobotlhoko le mohau. Botshwarelo ke tshweetso ya go sa tsholele mongwe lerumo mo kobong, go sa tshwenye gore o dirile eng mo go wena.
Bebele e re bolelela gore rotlhe re tlhoka boitshwarelo go tswa mo Modimong. Rotlhe re leofile. Moekelesia 7:20 a re, “ga go na mothot yo o sa leofeng mo lefatsheng.” 1 Johane 1:8 a re, “Fa re re ga re na dibe, re a ithetsa mme ga go na nnete mo go rona.” Dibe tsotlhe ke go itaolela Modimo (Pesalome 51:4). Ka jalo re tlhoka itshwarelo ya Modimo tota. Fa dibe tsa rona di sa itshwarelwa re tla nna re sokola ka lebaka la dibe tsa rona (Matheo 25:46; Johane 3:36).
Boitshwarelo – Ke bo bona jang?
Ka ditebogo, Modimo o lerato e bile o boutlwelobotlhoko – o rata go re itshwarela dibe tsa rona,! 2 Petoro 3:9 o re bolelela gore, “…O re iketletse you, ga a batle ope a felelela mme o rata botlhe re ka ikotlhaya.” Modimo o eletsa gore itshwarela, jalo o re neela boitshwrelo.
Kotlhao e e re tshwanetseng ke loso. Halofo ya ntlha ya Baroma 6:23 e re, “Ka fa tuelo ya dibe e le loso…” Loso le le sa khutleng ke tuelo ya dibe tsa rona. Modimo ka leano la gagwe le le senang selabe, a nna motho – Jesu Keresete (Johane 1:1,14). Jesu a swa mo sefapaanong, a tsaya kotlhao e e neng e re tshwanetse. 2 Bakorinthe 5:21 e re ruta gore “Modimo o dirile ene yo o senang sebe go leofa re nne baitshephi ba Modimo mo go ene! Jaaka Modimo, Jesu o neetse dibe tsa rona bitshwarelo ka loso. 1 Johane 2:2 a re, “Ke setlhabelo sa dibe tsa rona mme e seng tsa rona fela, tsa lefatshe lotlhe.” Jesu o tsogile mo baswing mme a tsaya phenyo mo godimo ga loso le dibe (1 Bakorinthe 15:1-28). Bokang Modimo, ka loso le tsogo ya ga Jesu Keresete, halofo ya bobedi ya Baroma 6:23 ke nnete, “…mme mpho ya Modimo ke botshelo jo bo sa feleng ka Jesu Keresete Morema wa rona.”
A o batla go itshwarelwa dibe? A o na le maikutlo a sengwe se se phoso a a sa batleng go go tlogela? Itshwarelo ya gago ya dibe e teng fa o ka baya tumelo ya gago mo go Jesu Keresete jaaka mopholosi wag ago. Baefeso 1:7 a re, “Mo go ene ke na le itshwarelo ka madi a gagwe, go ya ka bontsi jwa mohau wa Modimo.” Jesu o re dueletse sebe gore re itshwarelwe. Se o tshwanetseng go se dira ke go kopa Modimo a go itshwarele ka Jesu, o dumela gore Jesu o sule go duelela itshwarelo ya rona – le gore o tla go itshwarela! Johane 3:16-17 e na le molaetsa o montle o, “Modimo o ratile lefatshe mo go kalo moo o bileng wa romela morwaona a yo o nosi gore mongwe le mongwe yo o dumelang m go ena a seka a swam me a nne le botshelo jo bo sa khutleng. Modimo ga a a romela morwaona go tla go senya lefatsho mme go tla go le pholosa ka ene.”
Boitshwarelo – a go bonolo jalo?
Ee, go bonolo jalo. Ga o tlhoke go direla boitshwarelo go tswa ko Modimong. O ka se duele moitshwarelo go tswa mo Modimong. O ka bo bona fela ka tumelo, tshepo mohau le boutlwelobotlhoko ba gagwe. Fa o batla go amogela Jesu Keresete jaaka mopholosi wa botshelo ba gago o be o bona boitshwarelo, thapelo e o ka e rapelang ke e. Go bua thapelo e go ka se go boloke. Ke ka go tshepela mo Modimong fela o ka bonang itshwarelo ya dibe. Thapelo e ke fela go bua le go tlhagisa mo Modimong gore o a mo tshepa mme o mo lebogele go go neela boitshwarelo. "Modimo, ke modiradibe mm eke tshwanelwa ke kotlhao. Mme Jesu Keresete o tsere kotlhao eo gore ga ke dumela mo go en eke kgone go itshwarelwa. Ke baya tshepo ya me mo go wena. Ke lebogela mohau wag ago e botshwarelo! Amen!"
A o tsere tshweetso ka Keresete ka lebaka la se o se buisitseng fa? Fa go le jalo, tobetsa konopo e e fa tlase “Ke amogetse Morena gompieno”.
Boela kwa tsebebg ya fa gae ya Setswana
O na le boitshwarelo? Nka itshwarelwa jang dibe tsa me tsotlhe ke Modimo?


text:
Tonota
Tonota ke motse yo o mo kgaolo legare la Botswana. Tonota ke motse o tumile ka bakhurutshe ba ba loleng le merafhe e mengwe go lwelwa motse, ba nna bafenyi mme ba bidiwa babina Khama le Phofu. Mme le fa Tonota go tumile bakhurutshe, bakalanga, bangwato le merafe e mengwe ba tlholega mo motseng o wa Tonota. Ka sekhurutshe leina le la Tonota ke Thonotha, mme le ne la fetolwa go bidiwa Tonota ka tlhotlheletso ya puo ya Tswana. Motse o, o dikhilomethara di le masome a mabedi le bosupa mo borwa jwa toropo ya Francistown mo tseleng ya A1 Francistown-Gaborone. O mo borwa bophirima jwa noka ya Shashe, e e fa gare ga dikgaolo tsa legare le bokone botlhaba, Tonota a le mo kgaolong ya legare. Tonota ke motse o motona yo o kgaogantsweng ka metsana jaaka mo borwa go na le Semotswane, Mandunyane le borogo jwa Shashe mo bokone. Rre Kgosi Ramosinyi Radipitse ke kgosi ya Tonota. Rre Kgosi Ramosinyi Radipitse ke kgosi ya Tonota. E rile ka ngwaga wa 2003 motse wa Tonota wa nna kgaolo potlana ka fa tlase ga Tutume, go na le dikago tse disha tsa Khansele, Dikole tse di potlana di le lesome.
- Sekolo se sepotlana sa Madisakwana
- Sekolo se sepotlana sa Moutlwatsi
- Sekolo se sepotlana sa Rauwe
- Sekolo se sepotlana sa Tonota
- Sekolo se sepotlana sa Kgosi Sekoko
- Sekolo se sepotlana sa John Phooko
- Sekolo se sepotlana sa Tholodi
- Sekolo se sepotlana sa Semotswane
- Sekolo se sepotlana sa Mandunyane
- Sekolo se sepotlana sa Masedi
Go na le dikole tse tharo tse di kgolwanyane
- Letlhabile Junior School
- Rutwang Junior School
- Tonota Junior School
Le se segolwane sa Shashe River Go na le Tonota College of Education e le sa mmadikole. Moemedi wa palamente wa Tonota borwa ke Rre Motlotlegi Thapelo Olopeng.Motlotlegi Rre Fidelis Mmilili Molao yo e leng moemedi wa palamente yo o tswang mo Tonota bokone a sa amane le motse wa Tonota.
Tonota jaaka metse e mengwe fela mo Botswana o na le merafe e e farologaneng mme bontsi jwa banni ke Bahurutshe, ba ba nnang mo dikgotleng di tswana le Tholo,Molebatsi, Maaloso,Maunya e e leng yone kgotla e tona.Dikgotla tsa Madisakwana le Mhakamme, bakalaka ba ba nnang mo go ya Manyanda. Kgotla ya Lomboko go nna Barotsi fa Bashona kana Bazezuru ba nna mo go ya Mandunyane. Batho ka bontsi ba ba tswang tswang kwa Tonota ba bua Sekhurutshe seka SeNgwato puo e e nang le mafoko a sekalaka le sengwato.
o ka tsibogela[baakanya | edit source]
- Noka ya Nata
Template:Botswana largest cities
Coordinates: 21°29′S 27°29′E / 21.483°S 27.483°E
[[Category: Mafelo a a nang le batho ba ba ntsi mo Botswana]]


text:
Toropo ya Jwaneng
Coordinates: 24°35′53″S 024°43′45″E / 24.59806°S 24.72917°E
Jwaneng ke toropo e e mo kgaolong ya Borwa jwa Botswana, mme ga e bontlha bongwe e, ka go nna kgaolwana, ka lekgotla la yone. [1]
Ditso[baakanya | edit source]
Toropo e e tlhamilwe go dikologa moepo wa teemane wa Jwaneng, o o tsewang e le mengwe ya meepo e e humileng mo lefatsheng ka bophara ka diteemane tsa one tsa maemo a a kwa godimo. Pele e ne e le "toropo e e tswalegileng", se se raya gore fa motho a botla go ya teng o ne a tlhoka teseletso go tsweng kwa beng ba moepo, Debswana.
Dipalamo[baakanya | edit source]
Toropo le moepo di ne di direlwa ke kompone ya dipalamo tsa difofane ya Jwaneng.
Jwaneng o gatela pele[baakanya | edit source]
Mothusa Ratoropo wa pele wa Jwaneng, Rre Moshe Gare a re toropo ya Jwaneng e gatetse pele mo ditlhabololong di tshwana le dikole, dikokelwana le mafelo a mnagwe a setshaba se bonang dithuso mo go one. A re dikole tsa Jwaneng tse dikgolwane di tsweletse ka go dira bontle fela thata. Rre Gare a re mo bogompienong, toropo ya Jwaneng e na le dikokelwana di le tharo nngwe ya tsone e le e e belegisang. A re dikokelwana tse ga di a itebaganyana le banni ba toropo eo fela, mme di thusa le ba metsana e e mabapi. O tlotlomaditse lefelo le le tlhokomelang bana la Mpule Kwelagobe Childrens Centre a re le thusa bana, sebe sa phiri ke gore le lenabwe ke kgwetlho ya tlhaelo ya ditsompelo, mme a gwetlha Batswana ka kakaretso go otlolola letsogo go thusa. A re go na le bana ba ba fetang masome a mabedi ba ba santseng ba letile go ya go nna teng mme ka ntata ya letlhoko ga go ise go kgonege. Tse dingwe ditlhabololo a re ke tse di tsisitsweng ke dikompone tsa Cut 8 tse di hirilweng ke moepo wa Debswana.A re dikompone tse di tlhamile mebereko e bile di tsisitse ditlhabololo.Rre Gare o supile fa nako ya boipuso e le sebaka se Batswana ba tshwanetseng go ikanoka ba lebe kwa ba go tswang le kwa ba go yang.
Dikgoge tsa kwa ntle[baakanya | edit source]
Dipadi tse dingwe[baakanya | edit source]
- ↑ Melao ya Botswna, lephata la selegae.


text:
Motsana wa Tshokwe
Tshokwe ke motse o o mo kgaolong ya legare mo Botswana Motsana o o bonwa mo Borwa-Botlhaba jwa toropoSelibe Phikwe, gaufi le molelwane wa lefatshe la Zimbabwe, gape o nale sekolo se se potlana. Mo palo batho ya ngwaga wa 2001 dipalo tsa motse wa Lepokole di ne dile makgolo a matlhano le botlhano.[1]
Contents
Puso e itebagantse le go tlhabolola matshelo[baakanya | edit source]
Maikaelelo a puso ke go tlhabolola lefatshe leno ka go isa ditlhabololo le mananeo ka nako e e tshwanetseng go nonotsha boleng le seriti sa batho.Mothusa tona wa temo-thuo, Rre Shaw Kgathi, yo e bileng e le mopalamente wa kgaolo ya Bobirwa, o bo letse jalo fa a ne a buisa phuthego ya kgotla kwa motseng oo, a lekodisa batlhophi ba gagwe ka dipuisanyo tsa phuthego ya palamente e e fetileng le go tsaya megopolo go e isa kwa go e e tlang.Rre Kgathi a re puso e kgonne go rotloetsa le go rokotsa banana go nna le seabe mo mananeo a dithuso ka go oketsa madi a a fiwang banana ba ba sa tlholeng ba tsena sekole go tswa kwa go P70 000 go ya kwa go P963 480.A re gape banana ba nnile le seabe mo mananeong a temo ya nosetso, thuo ya dikoko, dihutshane, dikolobe le tse dingwe, lenaneo le a reng le letla gore ba ka le akola ka go ipopa ditlhopha kgotsa ba thusiwa ka bongwe ka bongwe.A re ditlhabololo dingwe ke go gokelwa ga motlakase kwa metseng e e neng e saletse kwa morago e e akaretsang wa Motlhabaneng, Mabolwe, Lepokole le Tshokwe mo a reng go tsweletse.O bile a tlhalosa fa kago ya borogo e tsweletse kwa mokeng ya Motloutse mo nokeng e e kgabaganyang tsela ya Lekkerpoet/ Motlhabaneng le kwa nokeng ya Thune e e kgabaganyang tsela ya Bobonong/Tsetsebye, a re tsela eo e tlaa tshelwa sekontere mo ngwageng ono wa madi le gore dingwe ditsela tsa Bobonong di tlaa tshelwa sekontere.
Ditlhabololo tsa kgaolo ya Bobirwa[baakanya | edit source]
Rre Kgathi o boleletse banni gore ditlhabololo di tshwana ya go nna teng ga banka le marekisetso a Choppies mo kgaolong eno ke kgatelo pele ya go oka bagwebi go tla go bula dekgwebo mono.A re puso e tsere tshwetso ya go atolosa dikokelwana, e le maiteko a go atametsa batho ditlamelo tsa botsogo le go fokotsa mosuke kwa kokelong ya Bobonong.A re maikaelelo a puso ke gore batho ba metse ya Lentswe-le- Moriti, Motlhabaneng, le dipolasi e sobokwe gore ba bone ditlamelo tsa botsogo go balelwa ngaka kwa motseng wa Mathathane go na le go e latela kwa Bobonong.Le fa go ntse jalo, mothusa tona a re dikgwetlho di tshwana le go tlhagoga ga bolwetsi jwa tlhako le molomo, le kanamo ya mogare wa HIV, go thelesegela ga batswakwa mo lefatsheng leno ba se na tetla ke dilo dingwe tse di amang itsholelo le go kgoreletsa ditlhabololo.A re puso e tsere tshwetso ya go direla bagodi le bana-le-bogole dikarata tsa go supa gore ga ba duelele kalafi mo dikokelong tsa puso.O ne a ba itsese fa ditlhwatlhwa tsa phimolo dikeledi ya tshenyo ya diphologolo kwa masimo le kwa merakeng di okeditswe le dikotlhao tsa molao wa tsela di gagamaditswe.
Rre Kgathi a re puso e setse e sekasekile togamaano ya bolesome ya ditlhabololo, mme ba setse ba bone seemo sa itsholelo.E ne e rile pele modulasetilo wa komiti ya ditlhabololo tsa motse, Rre Mphale Lebotse a lekodisa mopalamente ka matshwenyego a bone, a kopa gore didiba tse di gaufi na bo di katololwe gore ba nose dihutshane tsa bone.Rre Lebotse o kopile gore tsela ya Motlhabaneng/Semolale e gopiwe le go tshelwa lekgarapana gore go dirisiwe yone, ka gore borogo jwa tsela e ba ntseng ba e dirisa bo ntshitswe ntswa jo bo agiwang mo nakong eno bo ise bo fele, a re se se ba baketse mathata ka nako ya dipula.O bile a nankola ditiro tsa ditlhabololo tse ba ikaelelang go di dira ka lenaneo le le thusang batho boemong jwa la namola leuba tse a reng di santse di ile go sekasekwa ke bodiredi jwa kgaolo potlana eno.Mme Lydia Mfolwe a re ba lephata le tlhokomelo matlhoko a leruo ba sale ba ba epetse letangwana le le nosang dihutshane nako kgolo ke eno gale ise le dirisiwe, a bo a kopa gore phimolo dikeledi ya dipodi fa di bolailwe ke dibatana e okediwe go tswa kwa go P25, a re mo nakong eno ditlhwatlhwa tsa dipodi di kwa godimo.Rre Ofentse Moleofe ene a re nako e tsile ya gore meraka le masimo di nne lefelo le le lengwe fela go sireletsa tlhaelo ya lefatshe, a re ba santse ba tlhoka lefatshe la ditsha tsa masimo le meraka.
Dikgoge tsa kwa ntle[baakanya | edit source]
Dipadi tse dingwe.[baakanya | edit source]
- ↑ "Distribution of population by sex by villages and their associated localities: 2001 population and housing census". Archived from the original on 2007-11-24. http://web.archive.org/web/20071124145541/http://www.cso.gov.bw/html/census/dist52_53.html. Retrieved 2008-01-08.


text:
Tsela ya Baroma ya pholoso ke efe?
Potso: Tsela ya Baroma ya pholoso ke efe?
Karabo: Tsela ya Baroma ya pholoso ke mokgwa wa go tlhalosa ditaba tse di molemo tsa pholoso o dirisa ditemana tse di tswang mo bukeng ya Baroma mo Beibeleng. Ke tsela e e bofefu ya go tlhalosa gore ke ka baka la eng re batla pholoso, Modimo o re neile pholoso ka tsela efe, re ka amogela pholoso ka tsela efe, le gore ditlamorago tsa pholoso ke eng.
Temana ya ntlha mo tseleng ya Baroma ya pholoso e fitlhelwa mo bukeng ya Baroma 3:23, “Gonne botlhe ba leofile ba tlhoka tlotlo fa pele ga Modimo”. Ga go ope yo o seng molato. Baroma 3:10-18 e re naya setshwantsho se se feletseng seo sebe e leng sona mo matshelong a rona. Temana ya bobedi mo Tseleng ya Baroma ya pholoso, Baroma 6 : 23, e re ruta ka ga ditlamorago tsa boleo – “gonne tuelo ya boleo ke loso mme neo ya bo pelotlhomugi ya Modimo ke bophelo jo bo sa khutlheng jo bo bonwang mo go Keresete Jesu”. Kotlhao eo re e direlang fa re leofa ke loso. E seng loso lwa mmele, loso lo lo sa feleng!
Temana ya boraro mo Tseleng ya Baroma go ya Pholosong e tsweletsa seo Baroma 6 :23 e se buileng, “mme neo ya bopelotlhomogi ya Modimo ke bophelo jo bo bo sa khutlheng jo bo bonwang mo go Keresete Jesu, Morena wa rona. “ Baroma 5:8 e bua jaana, “mme Modimo o supile lorato lo o re ratang ka lone, ka Keresete a re swetse, re ntse re le baleofi”. Jesu Keresete o re swetse! A re, duela tuelo ya boleo. Go tsoga mo baswing ga Keresete Jesu, ke sesopo sa Modimo o amogetse loso lwa ga Keresete jaaka tuelo ya maleo a rona
Re fitlha re ema mo go Baroma 10:9 mo tseleng ya Baroma ya pholoso, “Gonne fa o ipolela ka molomo o re Jesu ke Morena, o dumelang ka pelo gore Modimo o mo tsositse mo baswing, o tla pholosiwa”. Ka ntlha ya fa Keresete a sule mo bogatong jwa rona, se re tshwanetseng go se dira ke go dumela mo go ena, re dumela gore loso lwa gagwe ke tuelo ya maleo a rona – mee re tla pholosiwa! Baroma 10:13 e buwa gape e re “mongwe le mongwe yo bitsang leina ja Morena o tla pholoswa. Jesu Keresete o sule gore a tle a duelle katlholo ya maleo a rona le go re pholosa mo lo lo sa feleng. Pholoso le tshwarelo ya dibe, di neelwa mongwe le mongwe yo o dumelang gore Keresete Jesu ke ena Morena le Mopholosi.
Ntlha ya bofelo ya tsela ya Baroma e e isang pholoso ke ditlamorago tsa pholoso. Baroma 5:1 e na le molaetsa o montle, “Jaanong ka re siamisitswe ka tumelo, re na le kagiso le Modimo ka Morena wa rona Jesu Keresete. Ka Jesu Keresete re kgona go nna le kgolagano e e edileng le Modimo. Baroma 8:1 e re ruta gore, “Jaanong ge, ga go na katlholo ya tatlho epe mo go bone ba ba mo go Keresete Jesu”. Ka gonne Keresete a sule mo bogatong jwa rona, ga re na re tlhola re atlhollelwa go latlhiwa ka nntata ya boleo. Re feleletsa ka go leba tshepiso e etswang kwa Modimong mo go Baroma 8 :38&39, “Gonne ke tlhomamiseditswe gore le fa e ka nna loso, gongwe botshelo, gongwe baengele, gongwe balaodi, gongwe dilo tse di leng teng tse di leng teng gongwe tse di tla tlang, gongwe bogodimo, gongwe boteng, le fa e ka nna sebopiwa se sele, ga di kgone go ka re kgaogana le lorato lwa Modimo lo lo mo go Keresete Jesu, Morena wa rona.
Fa go le yalo, thapelo e o kae lebisang kwa Modimong e a latela . Fa oe rapela, o bolelela Modimo gore o solofetse pholoso ya gago mo go Keresete Jesu. Mafoko a thapelo ga se one a go pholosang, o opholosiwa ke tumelo mo go Jesu Keresete.” “Rara, ke a itse gore ke leofile kgatlhanong le wena mme ke thswanetse ke kotlhao. Fela, Jesu Keresete o tsere kotlhao e e neng e ntibile gore fa ke dumela mo go ene ke itshwarelwe boleo. Ke solofetse mo go wena gore o mpholose. Ke a go leboga ka nntata ya boutlwelobotlhoko jwa gago le boitshwarelo, e leng mpho ya botshelo jo bo sa khutlheng! Amen.
A o tsere tshweetso ka Keresete ka lebaka la se o se buisitseng fa? Fa go le jalo, tobetsa konopo e e fa tlase “Ke amogetse Morena gompieno”.
Boela kwa tsebebg ya fa gae ya Setswana
Tsela ya Baroma ya pholoso ke efe?


text:
Go utlwala fa metshameko e, e ne e le fa gare ga ditlhopha dingwe tse di tona tsa mono gae, tse bangwe ba di bitsang mekaloba. Go ya ka polelo e Mmualebe a e badileng, ditlhopha tse e ne e le Gaborone United e lebaganye le Nico United. Township Rollers e ne ya lebagana le Ecco City Greens, fa BDF XI yone e ne e lwa le BMC mme Mochudi Centre Chiefs yone e se kampanye le Mogoditshane Fighters. Ga twe metshameko e, e ne e le ya kgaisanyo ya Mascom Top 8, e ka Setswana ba e bitsang ya tse di tona. Kgaisanyo e e bolelwa e na le madi a mantsi thata mo e leng gore setlhopha sengwe le sengwe se a meletsa mathe. Ka madi a a solofetsweng ga a kana ka sepe, setlhopha sengwe le sengwe se ne se lwela gore se tle se tsene kwa legatong la bobedi la metshameko e, tsholofelo e ntse e le gore gongwe se ka ba sa nna sa fetela pele. Go lebega go ne ga lowa, ga huhulwa thata. Ke mang yo o ka batlang go fetwa ke didikadike tse di kalo, tse Top 8 e solofetsang go di naya mofenyi kwa bofelong jwa metshameko?
Tsotlhe ditlhopha tsa iteka. Mme fela jaaka go tle go nne go direge ka motshameko mongwe le mongwe, le ka kgaisanyo nngwe le nnngwe, dingwe tsa ditlhopha tse e ne ya nna tsone bafenyi, fa tse dingwe tsone di ne tsa itswela fela. Tota e se gore ga di a bona sepe, e le gore di bonye maduo a a kwa tlase go na le tse di neng di thulanye le tsone. Go bolelwa gore, mo motshamekong wa yone le Nico United, Gaborone United e ne ya bona nno tse pedi fa Nico United yone e bona nno e le nngwefela. Ka ntlha e nngwe, Ecco City Greens, e ne ya tswapetsa Township Rollers ka thupa e le nngwe, fa Rollers yone e ne ya e pega tse pedi. BDF XI ya se ka ya salela kwa morago mme ya itshelela kgama metsi ka go latlhela e le nngwe, fa BMC yone e tswa e iphotlhere.
Ga nna fela jalo mo legatong la ntlha la tse di tona. Dingwe ditlhopha tsa itumela tsa fenya fa tse dingwe tsone di ne tsa sulafalelwa ke metshameko. Mme fela, go lebega e kete se se neng sa hakgamatsa batho bangwe thata e ne ya nna gore Mochudi Centre Chiefs e nne sengwe sa ditlhopha tse di neng tsa fenngwa. Setlhopha se, se itsiwe se le bogale thata mo e tle e re fa se kopanye le ditlhopha dingwe, se tsose dithole tse di maswe. Ka lele letsatsi, go a bonala phala tsa sita baletsi. E ne ya re boemong jwa gore Chiefs e tsose dithole jaaka gale, tsatsi leo ya nna yone e tshelwang dithole ke Mogoditshane Fighters. Go utlwla gore e sale e re fela jaaka nakana (phala) ya ntlha e lela, Fighters e bo e tsosa dithole Ga twe mosimane mongwe wa Fighters ke yoo a heretlha mo e rileng morago bangwe batshameki ba Chiefs ba bo ba golora fela ba sa itse gore tota ba ka dira jang go itshireletsa mo ditholeng tsele tse di neng di tsositswe ke Fighters. Kwa bofelong jwa motshameko, Fighters ya bona nno tse tharo fa Chiefs yone e ne ya tswa ka e le nngwefela fela. Barati le barotloetsi ba Chiefs bone, ga twe ba bo ba swetswe, le dikoma di ba timeletse. Mongwe o ne a ka nna a re, leo letsatsi, e ne e se la tlala tlhaola malata, e ne e le la marumo majalemagosana.
Go ya ka Naledi, e e leng yone Mmualebe
a badileng polelo e mo go yone, go ne go tshwanetse go nna le metshameko e mengwe, e le legato la bobedi la tse di tona. Ga twe Chiefs e ne e ipotsa gore e tlaa dira jang go fenya metshameko e gore e kgone go fetela fa pejana kwa legatong la seka makgaolakgang. E ntse e le Naledi, e ne ya araba potso e ka gore e re Chiefs e tshameka gangwe le gape le Fighters. Mo go raya gore Chiefs e itse Fighters botoka go na le ditlhopha tse dingwe. Jalo he, ke yone e ka itseng gore e ka dira jang mo metshamekong e e lateng go ka fenya Fighters ka jaana mafatlha a nku a itsiwe ke mogami.
Eo e ne e le kgang ya dikgaisanyo tsa Mascom Top 8, e Mmualebe a neng a kopana nayo mo Naledi. Gore Chiefs e tlaa dira jang mo metshamekong e e latelang ga re itse. Eo potso a re e tlogelele yone Chiefs. E e leng kgang ya Mmualebe gompieno ke gore re lebe mmogo lefoko 'mogami.' Naledi ya re, ka mafatlha a nku a itsiwe ke mogami, Chiefs ke yone e ka itseng botoka gore e ya go dira jang fa e kopana gape le Fighters. Potso ya ga Mmualebe ke gore, a lefoko le mogami ke lone le dirisiwang mo seaneng se, kgotsa go na le a mangwe mafoko a e leng one a dirisiwang a bile a tshwanetse? Mmualebe o botsa jaana ka o setse a kile a bona mafoko mangwe a sele a dirisitswe mo seaneng. Fa Naledi e re mafatlha a nku a itsiwe ke mogami, bakwadi bangwe bone ba re a itsiwe ke baneedi. Ba bangwe batho bone ba re a itsiwe ke moneedi. Jaanong potso ke gore le e leng lone lefoko la boammaruri fa ke lefe?
Pele ga re ka leka go araba potso e, a re utlwe gore mafatlha one ke eng. Mmualebe o setse a kile a tlhalosa gore mafatlha ke dikonyana kana dipotsane tse di tsetsweng di le pedi ka nako e le nngwefela. Ka go bua Setswana re se latlhelela, bangwe batho ba tle ba bitse bana mafatlha. Mmualebe o ne a gakolola gore, batho ba ba buang jaana, ga ba bue sentle, ba a fosa, ba senya Setswana. Ka Setswana, bana fa ba tshotwe ba le babedi nako e le nngwefela, ba bidiwa mawelana. Bana ba ga ba bidiwe mafatlha. Ga se dikonyana, ga se dipotsane, ke batho. Setswana sa re ke mawelana, ba welanye; ke gore ba gorogile (ba bonywe/ba tshotswe) nako e le nngwefela.
Mmualebe o dumela gore rotlhe re itse gore mogami ke eng mme gongwe potso e ka nna gore baneedi/moneedi ene ke eng. Moneedi ke lefoko le lengwe le le rayang mogami. Nako nngwe e a re fa dikgomo di ya go gangwa, go twe di ya go neelwa. Dii a bo di neelwa marole ka e a bo e rile go le maabane di goroga, tsa tlhaolwa, marole a ya sakaneng. Mo mosong, marole a bulelwe go ya go rokotsa pele ga go gangwa mme go twe dikgomo di a neelwa.
Batho botlhe ba dumalana gore seane sa re mafatlha a nku. Mme gore a itsiwe ke mang, foo gone ga ba dumalane. Bangwe jaaka re setse re kaile ba re a itsiwe ke mogami, bangwe ba re a itsiwe ke baneedi, fa bangwe bone ba re a itsiwe ke moneedi. Gompieno Mmualebe ga a na epe karabo mmadi mme o tlogela potso le wena gore, tota mafatlha a nku a itsiwe ke mang? A a itsiwe ke mogami, ke moneedi kana a itsiwe ke baneedi? A kgotsa mafoko a otlhe a siame?
Email: motshwanes@yahoo.com


text:
Nka siamisa jang kgolagano ya me le Modimo?
Potso: Nka siamisa jang kgolagano ya me le Modimo?
Karabo: Fa re rata go “siamisa” le Modimo, re tshwanetse ra tlhaloganya gore go senyegile kae. “ba fapogile botlhe, ba senyega mmogo. Ga go ope yo o dirang molelmo, le eseng a le mongwe fela” (Dipesalome 14:3). Rotlhe re fapogile mo tseleng ya Modimo, “Rona rotlhe re ne re timetse jaaka dinku” (Jesaya 53:6).
Maswabi ke gore tuelo ya boleo ke loso. “... mowa oo leofang ke one o o tla swang” (Hesekiele 8:4). Dikgang tse di monate ke gore Modimo o a re batla gonne o re lokiseditse pholoso. Keresete o tlhalositse fa morero wa gagwe mo lefatsheng e le go “batla le go pholosa se se latlhegileng” (Luke 19:10), wa bua gape a le mo sefafanong gore “go weditswe!” (Johane 19:30).
Fa re rata go nna le kgolagano e ntle le Modimo re thswanetse ke go simolola go dumela gore re leofile. Se se latelang e thswanetse go nna boipobolo jwa maleo go Modimo ka boikokobetso (Jesaya 57:15) le maikaelelo a go se tlhole re leofa gape. “Gonne go dumela ka pelo go isa motho tshiamong; go ipolela ka molomo go isa pholosong” (Baroma 10:10).
Go sokologa go thswanetse ga kopanngwa le tumelo – tumelo ya gore loso lwa setlhabelo la ga Keresete le tsogo ya gagwe mo baswing, di mo naya tetla ya gonna Mopholosi wa rona. “Gonne fa o ipolele ka molomo ore Jesu ke Morena, o dumela gore Modimo o mo tsositse mo baswing, o tla pholosiwa” (Baroma 10:9). Dikwalo di le dintsi di bua ka ga botlhokwa jwa go nna le tumelo, jaaka Johane 20:27; Ditiro 16:31; Bagalatia 2:16; 3:11&26; le Baefeso 2:8.
Go siamisiwa fa pele ga Modimo go amana le gore o a reng ka seo Modimo o se dirileng go go pholosa. Modimo o rometse Mopholosi, a neela ka setlhabelo sa go tlosa maleo a rona (Johane 1:29), o bile a re naya gape tshepiso, “mongwe le mongwe yo o bitsang ina ja Morena o tla pholoswa’ (Ditiro 2:21).
Setshwantsho se sentle sa tshokologo le boitshwarelo ke sa morwa yo o botlhaswa (Luka 15:11-32). Morwa yo o mmotlana o ne a senya khumo e a e filweng ke rragwe ka boleo jwa matlhabisa ditlhong (temana ya 13). Fa a sena go ikwatlhaya, o ne a fetsa le megopolo wa gagwe gore o boela gae (temana ya 18). O ne a ipolelela mo mogoplong wa gagwe gore ga a sa tlhola a tshwanelwa ke go nna morwa wa ga rragwe (temana ya 19), mme o ne a fositse. Rragwe o ne a mo itumelela le go mo rata go gaisa le pele gonne a ne boetse gae (temana ya 20). O ne a tshwarelwa maleo otlhe, mme a direlwa mokete (temana ya 24). Modimo o dirafatsa ditsholofetso tsa one, ee, tota le tsholofetso ya go re itshwarela. “Modimo o gaufi le ba ba dipelo di thubegileng, o pholosa ba ba mewa e e kgobegileng (Dipesalome 34:19).
Fa o rata go siamisa kgolagano ya gago le Modimo, go thapelo e e bofefo thata eo re ka e rapelang. Gopola gore ga o pholosiwe ke go rapela thapelo e, kgotsa thapelo efe kapa efe. O pholosiwa mo boleong ke fa o dumela mo go Keresete Jesu. Thapelo e, ke mokgwa wa go bontsha tumelo mo Modimong le go mo leboga ka gore naya pholoso. “Rara, ke a itse gore ke leofile kgatlhanong le wena mme ke thswanetse ke kotlhao. Fela, Jesu Keresete o tsere kotlhao e e neng e ntibile gore fa ke dumela mo go ene ke itshwarelwe boleo. Ke solofetse mo go wena gore o mpholose. Ke a go leboga ka nntata ya boutlwelobotlhoko jwa gago le boitshwarelo, e leng mpho ya botshelo jo bo sa khutlheng! Amen.
A o tsere tshweetso ka Keresete ka lebaka la se o se buisitseng fa? Fa go le jalo, tobetsa konopo e e fa tlase “Ke amogetse Morena gompieno”.
Boela kwa tsebebg ya fa gae ya Setswana
Nka siamisa jang kgolagano ya me le Modimo?


text: Nna ga ke gakgamale. Bangwato re tshela le bone, re ba itse ba ntse jalo. Ba ja ka lesika. Ha o leba ko morago, kgaolo ya Serowe e emelwa ke family e le nngwe hela, jaaka o kare Batswana ba ba bothale ba hedile. Motho o ta a bo a ema mo kgoteng a raya batho a re nnake ke ene o ta nnang mopalamente wa lona eseng jalo ke a boa ke tile go nna mo kgoteng ke di betsa!!! Le Sediegeng o dira ngwao ya sengwato. Ko ga mmangwato batho ba ba bothale ke bo rra Khama kana malope a bone. So there is nothing new.


text:
Nyalo-lefufa mo Botswana
Template:LROP Seamo sa sanpieno sa Nyalo-lefufa se thata go letelelwa mo Botswana , jaaka molao, jaaka lenyalo fela la mosadi le monna le letelelwa, le ntswa go nale dikgogakgogano. Monna o ka nyala mosadi wa gagwe (kgotsa Mme wa mo motsaneng ) ka fa tlase ga molao,le fa mme go nyala mosadi wa bobedi ka fa tlase ga molao wa lefatshe. le fa go ntse jalo tiro e e akanyediwa go bo e sa tlhole e le teng mo mo kgaolong, go sa tswa go tlhalosiwa gore bagokagadi ba lenyalo-lefufa ba santse ba le teng mo Botswana, le fa ba sa itsege. Go sa tswa go tlhalosiwa fa go nale mathata a a tlhgogileng a le mantsi a a bakwang ke bogokagadi jwa nyalo-lefufa, jaaka ditlhalo dintlwa, go robalana e se ka fa tumalanong, le go anamo thata ga mogare wa HIV/AIDS, se eleng mathata a go simololwang ka one mo lefatsheng.[1]
Taolo ya Kanamo ya Mogare ntateng ya Nyalo-lefufa mo Botswana[baakanya | edit source]
Maloko a lekgotla la baruti kwa Thamaga le Molepolole a ne a kopanye go itebaganya le seemo se se tshwenyang thata sa kanamo ya mogare wa HIV.E rile a bua kwa moletlong wa go gakologelwa le go hutsafalela batho ba ba amilweng ke HIV/AIDS, Moruti David Thokwane wa kereke ya Calvary Baptist kwa Molepolole a supa gore baruti ba tshwenngwa thata ke ka fa mogare o anamang ka teng.A re ba ne ba bone gore gongwe lefa ba ka tswa ba rera efangele kwa dikerekeng tsa bone ga go a lekgana mme ba tswele kwa setshabeng ba se rute ka boikgapo le boitshwaro.Moruti Thokwane a re setlhogo sa go isa kereke kwa bathong le go itebaganya le bakapelo ba bantsi, se rwele go le gontsi ka se supa gore mogolagang wa bakapelo ke one o anamisang mogare, mme a re fa batho ba kgaola chaene ya baratani, go ka thusa go tlhabantsha kanamo ya mogare.O ne a re boitshwaro jo bo siameng bo ka fokotsa kanamo ya mogare le go inaakanya le modimo.A re temana nngwe ya re lefoko la modimo ke lebone la dinao tsa me seo se raya gore lefoko le ka bonesetsa motho go mo inola mo sebing ka go tlhaloganya molemo le bosula.Moruti Thokwane a re se se tlhabisang ditlhong ke gore lefa mogare o anama jaana, baruti le bone ba na le seabe ka go supega ba amega mo tlhakanelong dikobo e e sa sireletsegang le go itseela dikobo ka dikgoka mo bananeng.A re baruti ba tshwanetse go nna sekao mo setshabeng, ka go solofetswe dithuso tse di ka isang setshaba golo gongwe mo go bone.O ne a re sengwe ke nyalo ya lefufa e e senyang ngwao ebile e seyo le mo baebeleng ka e le maikutlo a batho bangwe ba ba iphitlhang ka baebele ba re ya re ba ka nyala basadi ba feta bongwe.Moruti Thokwane o ne a rotloetsa gore mongwe le mongwe a nne lefufa ka mogare wa gagwe, gore a seka a o anamisa le go o abelana le ba bangwe ka tlhakanelo dikobo.Moruti wa Flying Mission Church of Botswana Emanuel Ngwako o ne a re kereke e na le mananeo a go thusa bana, batsadi le botlhe go fokotsa tirisanyo le bakapelo ba bantsi.A re kereke e na le bokgoni go neela motho lefoko, le go retolola setshaba go fedisa malwetse a a sa foleng.A re seo se ka dirwa ka tumelo le tsholofelo ya batho ka bongwe ka bongwe fela fa ba batla go fetoga go tsalwa sesha mo tumelong.
Dikgoge tsa kwa ntle[baakanya | edit source]
- ↑ Nyalo-lefufa e a tshela mo Botswana


text:
Lekgotla la babereki ba mafelo a baeng le mesepele le bojanala la Botswana
Lekgotla la babereki ba mafelo a go gorogelang baeng, mesepele le bojanala (BHT&TWU) ke {1lekgotla la papadi le le ikgolagantseng le la Botswana Federation of Trade Unions mo Botswana.
Mosola wa Makgotla ka kakaretso[baakanya | edit source]
Temotsho e e dirilwe ke mothusa mookamedi wa lephata la tsa khiro, Rre Jacob Nkala mo phuthegong e ka yone ba neng ba tlhalosetsa babereki ba ba ntseng duelwa ka letsatsi ka tsamaiso ya go ba fetola go nna babereki ba sennelaruri.Rre Nkala o ne a itebagantse le kgang ya go tsena mo peneneng ga babereki ba, a tlhalosa fa puso e ne ya lemoga gore lenaneo la pele la go tsaya madi a karathuthi morago ga dingwaga tse tlhano dingwe le dingwe ga go tswele babereki bangwe mosola ka ba felela ba tlogela tiro ba sa itirela sepe.O ne a tlhalosa fa jaanong molao o moa wa khiro o dirile gore babereki ba puso botlhe ba nne selo se le sengwe fela mo a reng ke gone go dirang gore babereki ba jaanong ba kgone go tsena mo peneneng.
Rre Nkala o ne a rotloetsa babereki go tsena mo peneneng ka madi a bone a karathuti a re go ka ba thusa gore ba tle ba nne le penene e e botoka fa ba setse ba tlogela tiro.Babereki ba ne ba ngongorega ka dituelo ba re di kwa tlase mo ba belaelang gore penene ga e na go ba tswela mosola.Ba ne ba supa gape letshwenyego la go tlhoka go bolelelwa ka mananeo a tiro ka na go bontshiwa dipampiri tsa tiro tse di ba amang.
Ngongorego e nngwe e ba e ntshitseng ke ya go patelediwa go tsaya malatsi a boitapoloso fa ba sena go bereka morago ga dioura tse di beilweng tsa tiro le go sa tsewe sentle ke bagolwane ba bone mo maphateng.Mogolwane wa Manual Workers Union, Rre Otladisa Maswabi, o ne a ba kopa go dirisa lekgotla la bone la babereki go isa dingongorego tsa bone, e seng go leta diphuthego, a re go itshupa gore ga ba tsene diphuthego tsa lekgotla.Rre Maswabi o ba rotloeditse go dira dikomiti tsa lekgotla la babereki mo maphateng a bone a re di ka ba thusa go tsibogela dikgang a rotloetsa ba e seng maloko a lekgotla go ikwadisa.
Dikgoge tsa kwa ntle[baakanya | edit source]
Dipadi tse dingwe.[baakanya | edit source]
- ICTUR et al.,, ed (2005). Trade Unions of the World (6th ed.). London, UK: John Harper Publishing. ISBN 0-9543811-5-7.
- "Trade Unions in Botswana". http://botswana.fes-international.de/Downloads/BFTUCountryReport2003.pdf. Retrieved 2006-03-20. Template:Dead link
Template:PortalTemplate:Botswana-stub Template:Africa-trade-union-stub


text:
Mefuta ya dijo tsa lefatshe la Botswana
Dijo tsa lefatshe la Botswana ke tse kgethegile mme gape di kopanetse dikarolo dingwe le dijo tsa mafatshe a mangwe a Borwa jwa Afori Dikai di akaretsa phaletšhe, setampa, magwinya le phane. Dijo tse di kgethegile sa lefatshe la Botswana di akaretsa seswaa, nama e e lokilweng thata e bo e thugiwa.
Contents
Metswako[baakanya | edit source]
Marekisetso a lefatshe la Botswana a tletse ka mefuta ya dijo e e farologanyeng. Bontsi jwa tsone ke tse di lemilweng mono gae ka go nosediwa fa tse dingwe e le tse di rekilweng mo mafatsheng a a mabapi. Bontsi jwa nama ya kgomo bo tswa mo lefatsheng la Botswana. Nama ya nku,ya konyana,ya koko le mefuta e mengwe ya nama e teng mo lefatsheng leno e le mentsi. Nama ya kgomo ke yone e e tlwaelesegileng e latelelwa ke ya podi. Ditlhapi tsa matamo le tsone ke ngwe ya dijo tsa lefatshe leno.
Mabele le mmaidi ke tsone dijwalo tse di lemiwang thata mo leaftsheng leno. Korong,raese le mefuta e mengwe ja dijalo ga di lemiwe mo lefatsheng leno. Bontsi jwa dinawa tse di lemiwang mono gae di akaretsa ditloo le letlhodi. Matonkone kgotsa manoko a lemiwa mono gae. Bontsi jwa merogo e e lemiwang mono gae e akaretsa sepinichi,digwete,chabetšhe,dikwii,ditapole,ditamati le dipotata. Go na le merogo e e tlhogang ,mo sekgweng e e nnang teng ka dipaka dingwe. Morogo wa dinawa ke dijo tsa setswana tse di tlwaelesegileng thata.
Go nna le maungo a le mantsi mo lefatsheng la Botswana a a akaretsang morula. Go dumelwa fa magapu atlholegile mo lefatsheng la Botswana mme nna mantsi ka paka ya one. Mefuta e mengwe ya magapu e akaretsa lerotse kgotsa lekatane le le lone le lemiwang mono. Go nna le mefuta e mengwe ya magupa a naga a a tlhogang mo mafelo a a metlhaba e bile a le dikaka a le botlhokwa mo banning ba dikgaolo tse ka ba a dirisa e le dijo e bile gape e le metsi. Bontsi jwa merogo e bonwa ka dipaka dingwe mme ebile e a omelediwa kgotsa e lokiwa e le tsela ya go e itsa go senyega. Go nna le metlhale e le mentsi ya go apaya merogo e e omeleditsweng e.
Dijo tse di itsegeng thata[baakanya | edit source]
Seswaa kgotsa Chotlho ke nama ya setswana e e apewang mo medirong e e kgetlhegileng. Gantsi e apewa ke borre mo pitsaneng e e maoto mararo kwa leisong,e apewa ka leswai le metsi fela mo molelong o o kwa tlase go fitlhale le butswa thata e bo e nna boruma. Dijo tse dingwe tse di itsegeng thata ke serobe;mala la dirwe tsa podi,nku kgotsa kgomo tse di apeilweng go fitlhelela di nna boruma.Fa phologolo e le nku kgotsa podi tlhako e apewa le tsone.
Go dumelwa fa koko ya setswana e gaisa ya kgodiso ka seatla ka tatso. Go apaela moeng koko ya setswana go dira gore a ikutlwe a amogelesegile. Go e apeela mo pitsaneng e e maoto mararo go e e efa tatso ya maemo a a kwa godimo.
Motogo kgotsa bogobe bo apewa ka go faga bopi jwa mabele, jwa phaletšhe kgotsa jwa lebelebele, mme o fudue ka bonya ka bonya go fitlhelela go lowa. Nako tse dingwe bopi jwa mabele kgotsa jwa phaletšhe bo a bidisiwa bo bo bo jerwa ka maši le sukiri. Dijo tse di bidiwa ting. Ko ntleng ga maši le sukiri,ting e ka jewa ka nama le mrogo e le dijo tsa motshegare kgotsa tsa maitseboa. Tsela e ngwe ya go apaya bogobe ke go bo tsenya madila le lerotse. Dijo tse di bidiwa tophi ke morafe wa baKalanga.
Bopi jwa borotho ke ngwe ya dijo mme bone bo nna le dingwaga bo ntse bo rekiwa go tswa mo mafatsheng a sele. Go nna le mefuta e mentsi ya go apaya borotho e e setseng e itsege lefatshe ka bophara.[1][1]
O ka tsibogela[baakanya | edit source]
Tse di lateng ketse di dirisitsweng go batla kitso ee kwadilweng fa[baakanya | edit source]
- ↑ 1.0 1.1 "Botswana Food & Dining". iExplore. Accessed May 2010.


text:
Melao e le Mene ya semowa ke efe?
Potso: Melao e le Mene ya semowa ke efe?
Karabo: Melao e le Mene ya semowa ke mokgwa wa go abelana dikgang tse di molemo tsa pholoso e e bonwang ka Jesu Keresete Melao e le Mene ya semowa..
Molao wa ntlha wa ele Mene ke o, “Modimo o a re rata, o bile o na le maikaelelo a mantle ka ga rona”. Johane 3:16 e re bolelela gore “Modimo o ratile lefatshe mo go kalo, mo o bileng wa neela ka morwaona yo o tswetsweng a le esi gore mang le mang yo o dumelang mo go ene a seks a latlhega mme a nne le botshelo jo bo sa khutlheng”. Johane 10:10 e re bolella gore ke ka ntlha ya eng Jesu Keresete a tlile mo lefatsheng. “Ke tlile gore ke ba neye botshelo jo bo feletseng”. Ke eng se se re kgoreletsang gore re seka ra fitlhelelwa ke lorato lwa Modimo? Ke eng se se re thibelang go tshela botshelo jo bo feletseng?
Molao wa bobedi mo go e mene ke: “batho botlhe re leswafaditswe ke boleo mme re iphitlhela re kgaogane le Modimo. Ka lebaka leo, ga re kgone go lemoga maikaelelo a mantle ao Modimo a nang le one ka matshelo a rona”. Baroma 3:23 e dumallana le puo e, “gonne botlhe ba leofile, ba tlhoka tlotlo fa pele ga Modimo”. Baroma 6:23 e bua ka tuelo ya boleo, gonne tefo ya boleo ke loso”. Modimo o re tlholetse gore renne le botsalano le ene, mme motho ene a tlisa sebe mo lefatsheng, seo sa dira gore re se tlhole re nna le botsalano le Modimo. Re sentse botsalano jo Modimo o neng o bo batla magareng ga rona le ene. Tharabollo ke eng?
Molao wa boraro go e mene ya semowa ke, “Jesu Keresete ke ene fela yo o ka tlosang boleo jwa rona. Ka Morena Jesu re kgona go tshwarelwa maleo a rona. Ka Morena Jesu re kgona go tshwarelwa maleo a rona go be go lukisiwe kgolagano magareng ga Modimo le rona”. Baroma 5:8 e re bolelela gore: “Mme Modimo o supile lerato lo o re ratang ka lone, gonne Keresete a re swetse rentse re le baleofi”. I Bakorinthe 15:3-4 e re bolelela gore re dire eng gore re pholosiwe, “... e bong gore Keresete o ne a swela dibe tsa rona ka fa Dikwalong, le gone o ne a fitlhwa, le gore o tsositswe ka letsatsi la boraro ka fa dikwalong, ...” Keresete ka sebele o bua mo go Johane 14:6 gore ke ene yo e leng tsela ya pholoso a nnosi. “... ke nna tsela le boammaruri le bophelo: ga go ope yo o ka fitlhang kwa go Rara fa e se ka nna”. Nka amogela jang neo e e itumedisang ya pholoso e?
Molao wa bone ke, “Re tshwanetswe go dumela mo go Jesu Keresete gore re tle re bone neo ya pholoso re kgone go lemoga maikaelelo a mantle ao Modimo o nang le one ka matshelo a rona”. Johane 1:2 e re tlhalosetsa se, “Le gale, botlhe ba ba neng ba mo tshola, a ba naya tshiamelo ya go nna bana ba Modimo”. Ditiro 16:31 e re, “... Dumela mo go Morena Jesu mme o tla pholosiwa!” Re pholosiwa ka boitshwarelo fela , ka tumelo e nnosi, mo go Keresete Jesu a le esi (Baefeso 2:8-9).
Fa o batla go solofela mo go Jesu Keresete jaaka Mopholosi, bau mafoko aa latelang. Go bua mafoko a ga go kitla go go pholosa, tsholofelo mo go Keresete ke yone e e tla go pholosang! Thapelo e, ke mokgwa wa go bontsha tumelo mo Modimong le go mo leboga ka gore naya pholoso. “Rara, ke a itse gore ke leofile kgatlhanong le wena mme ke thswanetse ke kotlhao. Fela, Jesu Keresete o tsere kotlhao e e neng e ntibile gore fa ke dumela mo go ene ke itshwarelwe boleo. Ke solofetse mo go wena gore o mpholose. Ke a go leboga ka nntata ya boutlwelobotlhoko jwa gago le boitshwarelo, e leng mpho ya botshelo jo bo sa khutlheng! Amen.
A o tsere tshweetso ka Keresete ka lebaka la se o se buisitseng fa? Fa go le jalo, tobetsa konopo e e fa tlase “Ke amogetse Morena gompieno”.
Boela kwa tsebebg ya fa gae ya Setswana
Melao e le Mene ya semowa ke efe?


text:
A Modimo o teng? A go na le bopaki ba boleng teng ba Modimo?
Potso: A Modimo o teng? A go na le bopaki ba boleng teng ba Modimo?
Karabo: Bolengteng ba Modimo bo ka se pakiwe kgotsa ba pakiwa. Bebele ya re re tshwanetse go amogela gre Modimo o teng: ‘Ntle le tumelo go thata go itumedisa Modimo, gonne botlhe ba batlang kwa go ena ba tshwanetse go dumela gore teng mme o tla lefa ba ba mmatlang ka nnete” (Baheberub 11:6). Fa Modimo o rata, o ne a ka tlhagelela mo lefatsheng go bontsha gore o teng, mme fa a ka dira jalo, go tla bo go se botlhokwa go nna le tumelo. “Jaanong Jesu a mmolelela, ‘gonne o mpone, o dumetse; go sego ba ba dumelang bas a mpona’” (Johane 20:29).
Se ga se re ga go na bopaki ba gore Modimo o teng. Bebele ya re, “Magodimo o supa bogolo ba Modimo; le ditiro tsa matsogo a gagwe. Letsatsi ka letsatsi di a bua, bosigo ka bosigo di tlhagisa kitso ya tsona. Ga gona puo kgotsa leleme la tsona le le sa utlwaleng. Lentswe la tsona le fitla mo lefatsheng mme mafoko kwa bofelong ba lefatshe” (Pesalome 19:1-4). Fa re leba dinaledi, re tlhaloganya bogolo ba lefatshe re bona bontle ba tlholego, bontle ba tlhabo ya letsatsi – tsotlhe tse di supa Modimo Mmopi. Fa se se sa lekana go na le bopaki gape mo dipelong tsa rona. Moekelesia 3:11 o re bolella gore, “…O beile gape bosakhutleng mo dipeloong tsa batho.” Kwa tengteng mo gare gar one, re itse gore go na le sengwe go feta lefatshe le, le mongwe yo o fetang lefatshe. Re ka nna ra ganela kitso mme Modimo e na o teng mo go rona. Le ntle le se, Bebele e re tsibosa gore go tla nne go nne le batho ba bat la ganetsang boleng teng ba Modimo: “Lesilo le tla re mo pelong ya lona, ‘Ga go na Modimo’” (Pesalome 14:1). Go tshwanetse ga bo gona le sengwe ka gonne batho ba dihisetori tse di farologaneng, ditso le di tlhabologo ba dumela mo Modimong o o mongwe fela.
Go tsenyeletsa mo dingangisanong tsa bebele ka ga boleng teng ba Modimo, go na le dingangisano tse dingwe. Santlha, go diriswa kgopolo ya Modimo go paka boleng teng ba gagwe. E simolola ka gore Modimo ke motho yo o mogolo go feta yo o ka mo naganang.” Go bo go ngangisanwa ka gore go nna teng go go golo go feta go sa nneng teng, ka jalo yo mogolo go feta o tshwanetse go nna teng, mme se se kgatlhanong le tlhaloso ya Modimo.
Sa bobedi, jaaka lefatsho le tlhagisa dilo tse di makatsakang tse go tshwanetse gab o go ne go na le Motlhodi wa tsona. Sekao, fa lefatshe le ka bo le le dimmaele di le lekgolo kgotsa go feta gaufi kgotsa kgakala, le ne le ka se kgone go neelana ka botshelo ka mokgwa o le dirang jaanong. Fa dielemente mo mowing di ka bo di farologane le ga jaana ka mokgwa mongwe fela, onnye sengwe le sengwe se se tshelang mo lefatsheng se ka bo se sule. The odds of a single protein molecule forming by chance is 1 in 10243 (that is a 10 followed by 243 zeros). A single cell is comprised of millions of protein molecules.
Ya boraro, sengwe le sengwe se na le tshimologo. Go tshwanetse ga bo go ne go na le sengwe se se tlhotlheledittseng sengwe le sengwe go nna teng. Jalo go tshwanetse ga nna le sengwe ‘se se sa tlhotlhelediwang’ go tlhola tlhotlheletso ya sengwe le sengwe. Selo se se sa tlhotlhelediwang se, ke Modimo.
Ya bone, e itsewe jaaka ngangisano ya votho. Setso sengwe le sengwe se na le molao. Mongwe le mongwe o itse se se siameng le se se sa siamang. Polao, maaka, go utswa le go tlhoka botho ga go a a mogelwa mo lefatsheng. E tswa kae kitso ya se se siameng le se se sa siamang fa e se mo Modimong o o Boitshepho?
Go tso tsotlhe tse, bebele e re bolelela gore batho bat la gana kitso yotlhe e ya Modimo mme ba ikgethele maaka. baroma 1:25 ya re, “Ba fetolelane maaka ka nnete ya Modimo, ba rapela mme ba bob a itirela dilo go na le go direla Modimo – yo o tlotlwang ka metlha. Amen.” Bebele gape ya re batho gab a na lebaka la go sa dumele mo Modimong: “ Gonne go tloga kwa tshimologong ya lefatshe boleng jwa Modimo – matla a gagwe a a senang bokhutlo le tlholego ya gagwe e bonagetse sentle mme e tlhalogantswe ka jalo motho ga a a lebaka lepe” (Baroma 1:20).
Batho ba rata go latola boleng teng ba Modimo ka bare ga gona bopaki le ka gore ga se saense. ” Neete ke gore fa ba amogela Modimo ban a le maikarabelo go ena mme ba tlhoka boitshwarelo go tswa mo go ena (Baroma 3:23, 6:23). Fa Modimo a le teng teng re tshwanela go arabela ditiro tsa rona mo go ena. Fa a seo, teng re ka nna re itirela sengwe fela se re se ratang re sa tshwenyege gore o tla re atlhola. Ke sona se batho botlhe ba bareng Modimo ga a teng ba itshwareletseng thata jana ka tumelo ya tshimologo ya tlholego – e ba neela tsela e nngwe ya go dumela mo Modimo Mmoping. Modimo o teng mme batho botlhe ba a itse. Lona lebaka le batho bas a batleng go dumela gore Modimo o teng ke lona tota la ngangisano ya boleng teng ba Modimo.
Re itse jang gore Modimo o teng? Jaaka bakeresete, re itse gore Modimo o teng ka fa re bua le ene letsatsi le letsatsi. Ga re mo utlwe a bua le rona, re kgomana le boteng ba gagwe, re kgomana le ketelelopele ya gagwe, re itse lerato la gagwe mme re eletsa mohau wa gagwe. Dilo di diragetse mo matshelong a rona tse re se nang tlhaloso ya tsona ntle le gore ke Modimo. Modimo o re diretse motlholo mme a re boloka a bo a fetola matshelo a rona mme re tshwanela go lemoga le go mmokela bolengteng ba gagwe. Ga go sepe se se ka thibelang go motho go amogela see. Kwa bokhutlong, boleng teng ba Modimo bo tshwanetse go amogelwa ka tumelo (Baheberu 11:6). Go tshepa Modimo ga se go tlolela mo lefifi; ke kgato mo kamoreng e e nang le lesedi e batho ba setseng ba eme teng.
Boela kwa tsebebg ya fa gae ya Setswana
A Modimo o teng? A go na le bopaki ba boleng teng ba Modimo?


text:
Browsing New Contree by Author "Magkala, C John"
Now showing items 1-1 of 1
-
The impact of Zimbabwean liberation struggle on Botswana: the case of Lesoma ambush, 1978. Magkala, C John; Fisher, Matshwenego L (School for Basic Sciences, Vaal Triangle Campus, North-West University, 2009)Polelo e e lebegane le kganyaolo e e diragetseng ka kgwedi ya Tlhakole a le 27 ka ngwaga wa 1978 ele tlhaselo e e maatla thata go diragalela sesole sa Botswana Defence Force (BDF) se e neng ele gone se tlhamiwang. Tlhaselo ...


text:
A Modimo o teng? Nka netefatsa jang gore Modimo o teng?
Potso: A Modimo o teng? Nka netefatsa jang gore Modimo o teng?
Karabo: Re a itse gore Modimo o teng gonne o re itshenoletse ka tsela di le tharo: ka tlholego, mo lefokong la gagwe, le ka Morwa wa one, Jesu Keresete.
Sesupo se se kwa setlhoeng se se supang gore Modimo o teng ke tseo Modimo o di tlhodileng. “Kana go tswa tlholegong ya lefatshe bosabonweng jwa ona e bong thata e e sa khutlheng ya one le Bomodimo jwa one, bo lemogwa sentle ka ditiro tsa ona gore ba se nne le seipato” (Baroma 20.) “Magodimo a bolela kgalalelo ya Modimo, phuthologo e rera tiro tsa ona” (Pesalema 19: 1).
Fa nka sela sesupanako sa letsogo mo tshiamong, ga nkitla ke akanya gore se “tlhagile” fela go tswa go sele mme sa nna teng. Go ya ka modiro wa sesupanako seo, o ka kgona go lemoga gore go mongwe yo o se dirileng. Fa re leba lefatshe le tsotlhe tse di le dikaganyeditseng, re bona botswerere jo bo tseneletseng. Tsela eo nako e badiwang ka gone ga ea ikaega mo dithsupanakong tsa rona, ke ditiro tsa Modimo tsa botswerere- go dikologa ga lefatshe ka metlha. Tlholego yotlhe e supa botaki jo bogolo, jo bontle, jo bo re bolelelang gore Modimo ke Motlhodi yo Mogolo.
Fa nka fitlhela molaetsa oo bofitlho, nka batla moitsanape wa tharabollo ya masaitsiweng gore a mpolelle seo molaetsa oo o se kayang. Mo kakanyong ya me go tla tlhagelela gore motho yo o rometseng molaetsa oo, o botlhale tota, mme ke ene yo o dirileng gore go nne le tlhaloso ya molaetsa oo bofitlho oo. A bofitlho jwa DNA ya mebele ya rona ga e re senolela gore go na le Motlhodi yo o botlhale tota, yo o kwadilweng di DNA tsa rona na? Modimo ga wa felela ka go dira lefatshe le ka matsetseleko, o bile wa dira gape gore re tlhologelele bosena-bokhutlo mo dipelong tsa rona (Moreri 3:11). Batho botlhe re tsalwa ka ponelopele ya gore go botshelo jo bogolo go gaisa tseo re di bonang ka matlho, go na le tlholego e kgolo go gaisa botshelo jwa mo lefatsheng le. Tlhologelelo ya batho ya bosakhutlheng re e bona ka tsela dile pedi – molao, le kobamelo.
Go tswa kwa tlhabologong enngwe go ya go enngwe, ditirafalo di re bontsha gore go meetlo le maitshwaro a mantle tse di tshwanang mo merafeng ee farologaneng ka dipaka tse di sa tshwaneng. Se, se a makatsa tota. Sekao: lorato lo tlotliwa gotlhe; mme go akafala go ga batlege lefatsheng lotlhe. Thuto ya molemo le bosula – di bontsha gore go sibopiwa se se kwa godimo ga tsotlheseo se re neelang maikutlo a.
Ka yona tsela e entseng jalo, batho lefatshe lotlhe, go tswa mo merafeng e e fapafapaneng, ba na le ditsela tsa bone tsa go obamelwa. Lefa ditsela tsa kobamelo di farologane, fela maikutlo o gore go mongwe yo o kwa godimo ga tsotlhe kekarolo ya batho botlhe. Maikutlo a go batla go obamelwa ke Sesupo sa gore Modimo o re tlhodile “mo setshwanong sa one” (Genesi 1:27).
Modimo o iponagaditse mo go rona ka Lefoko ja gagwe - Beibele. Mo Dikwalong, re lemoga gore go nna teng ga Modimo ke kgang e e itlhalosang ka boyona (Genesi 1:1; Ekesodu 3:14). Fa monna yo o bidiwang Benjamin Franklin a kwala tsa botshelo jwa gagwe, ga a nka a senya nako a leka go tlhalosa gore o a tshela. Le ka tsela e e ntseng jalo, Modimo ga o senye nako o leka go re netefaletsa mo Beibeleng gore o gone. Tsela eo Beibele e fetolang matshelo a batho, go tlhomama ga yone, le tsela e e gakgamatsang e Beibele e kwadilweng ka yone, go thswanetse gwa re rotloetsa go buisa Beibele ka tlhoafalo.
Tsela ya boraro eo Modimo o iponagatsang ka yone ke ka Morwa wa gagwe, Jesu Keresete (Johane 14:6-11). “E rile mo tshimologong Lefoko la bo le ntse le le teng; Lefoko la nna nama, la aga mo go rona. Ra bona kgalalelo ee lebaganyeng yo o tsetsweng a le esi, e tswa mo go Rara, a tletse bopelotlhomogi le boammaruri” (Bakolose 2:9).
Mo botshelong jo bo makatsang jwa ga Jesu Keresete, O ne wa boloka ditaelo tsotlhe tsa Kgolagano ya Bogologolo mme wa diragatsa tsotlhe tse di bolelletsweng pelr ka ga Jesu Keresete Mopholosi (Matheo 5:17). O ne a dira mediro e mentsintsi ya boutlwelo-botloko le metlholo mo phatlalatseng go netefatsa Molaetsa wa gagwe le go nna tshupo gore ke Modimo (Johane 21:24-25). Malatsi a le mararo morago ga gore a bapolwe, o ne a tsoga mo baswing, wa bonwa ke magolokgolo a batho (I Bokorinthe 15:16). Ditiragalo tse di tletse ditshupo tsa go re itsise seo Jesu Keresete eleng sone. Moapostolo Paulo o rile, dilo tse “ga diaka tsa direlwa mo sephiring” (Ditiro 26:26).
Re a itse gore go tla nna teng ba ba belaelang, ba ba nang le megopolo ya bone ka ga Modimo mme ba tla bala bopaki jo ka tshwanelo. Go ba bangwe ba ba sa dumeleng le fa re ka ba neela bopaki jo bontsintsi. (Pesalome 14:1). Go batlega fela tumelo Baheberu 11:6).
Boela kwa tsebebg ya fa gae ya Setswana
A Modimo o teng? Nka netefatsa jang gore Modimo o teng?